text: தென் அமெரிக்கா ஒரு மேற்கு அரைக்கோளத்தில் பெரும்பாலும் தெற்கு அரைக்கோளத்தில் அமைந்துள்ள கண்டம். இக்கண்டத்தின் சிறுபகுதி வடக்கு அரைக்கோளத்தில் அமைந்துள்ளது. இது அமெரிக்காக்களின் துணைக்கண்டம் என்றும் கருதப்படுகிறது. மேற்கில் பசிபிக் மாக்கடலும், தெற்கில் அன்டார்ட்டிகா பனிகண்டமும், கிழக்கில் அத்லாந்திக் மாக்கடலும் , வடக்கில் வட அமெரிக்கக் கண்டமும் உள்ளன. ஆஸ்திரேலியாவும், அன்டார்டிகா பனிக்கண்டமும், இவ்வாறு தெற்கு அரைக்கோளத்தில் அமைந்த பிற பெரு நிலப்பகுதிகள் ஆகும். தென் அமெரிக்கா 17.8 மில்லியன் சதுர கி.மீ பரப்பளவு கொண்டது. தென் வடலாக (தெற்கு-வடக்காக) சுமார் 7,600 கி.மீ தொலைவும், கிழக்கு-மேற்காக (கீழ் மேலாக) ஏறத்தாழ 5,300 கி.மீ. அகலமும் உடையது இக்கண்டம். மேற்குலகிலேயே யாவற்றினும் மிக மிக உயரமான அக்கோன்காகுவா மெருமலை இக்கண்டத்தின் அர்ஜென்டினா நாட்டில் உள்ளது. இமய மலைக்கு அடுத்தாற்போல் மிக உயர்ந்த இம்மலை 6,960 மீ. உயரம் உடையது. இந்தக் கண்டத்தில் இறைமையுள்ள 12 நாடுகளும் – அர்கெந்தீனா, பொலிவியா, பிரேசில், சிலி, கொலொம்பியா, எக்குவடோர், கயானா, பரகுவை, பெரு, சுரிநாம், உருகுவை, மற்றும் வெனிசுவேலா – இரண்டு இறைமையற்ற பகுதிகளும் – பிரெஞ்சு கயானா, பிரான்சின் கடல்கடந்த ஆள்புலம், போக்லாந்து தீவுகள், பிரித்தானிய கடல் கடந்த ஆள்புலம் – உள்ளன. இவற்றைத் தவிர, டிரினிடாட் மற்றும் டொபாகோ மற்றும் நெதர்லாந்தின் ஏபிசி தீவுகளும் தென் அமெரிக்காவின் அங்கமாகக் கருதப்படுகின்றன. இக்கண்டத்தில் உள்ள 12 தனிநாடுகளில் சுமார் 371,090,000 மக்கள் வசிக்கிறார்கள் (2005 கணக்கெடுப்பின்படி). பரப்பளவில் ஆசியா, ஆப்பிரிக்கா, வட அமெரிக்காவை அடுத்து உலகின் நான்காவது பெரிய கண்டமாகவும் மக்கள்தொகைப்படி ஆசியா, ஆப்பிரிக்கா, ஐரோப்பா, வட அமெரிக்கா கண்டங்களை அடுத்து உலகின் ஐந்தாவது பெரிய கண்டமாகவும் விளங்குகிறது. பெரும்பாலான மக்கள் மேற்கு அல்லது கிழக்கு கடற்கரையோரங்களில் வசிக்கின்றனர்; உட்பகுதிகளிலும் தென்கோடியிலும் மிகக் குறைவான மக்களே வாழ்கின்றனர். தென் அமெரிக்காவின் மேற்குப் பகுதியின் பெரும்பகுதியிலும் அந்தீசு மலைத்தொடர் அமைந்துள்ளது; இதற்கு எதிராக, கிழக்குப் பகுதி மேட்டுப்பகுதிகளுடன் பரந்த ஆற்றுப் படுகைகளையும் கொண்டுள்ளது. இங்கு பாயும் முதன்மையான ஆறுகளாக அமேசான், பரனா மற்றும் ஓரினோகோ உள்ளன. கண்டத்தின் பெரும்பகுதி வெப்ப மண்டலத்தில் அமைந்துள்ளது. இந்தக் கண்டத்தில் பலதரப்பட்ட பண்பாட்டு, இனக் குழு மக்கள் வாழ்கின்றனர்; தென்னமெரிக்காவின் முதற்குடிகளைத் தவிர ஐரோப்பா, ஆப்பிரிக்கா மற்றும் ஆசிய மக்கள் இங்கு வாழ்கின்றனர். ஐரோப்பியர்களின் அமெரிக்கக் குடியேற்ற அரசுகளின் தாக்கத்தால் பெரும்பாலான தென் அமெரிக்கர்கள் இலத்தீன் மொழிவழி தோன்றிய போர்த்துகேயம் அல்லது எசுப்பானியம் பேசுகின்றனர். இதனால், தென் அமெரிக்கா, இலத்தீன் அமெரிக்கா என்றும் அழைக்கப்படுகின்றது. தென் அமெரிக்க சமூகங்களும் நாடுகளும் மேற்கத்திய பண்பாட்டுக் கூறுகளை பின்பற்றுகின்றனர். வரலாறு ஒருநிலக் கொள்கை காலத்தில் தென் அமெரிக்கா ஆப்பிரிக்காவுடன் இணைந்திருந்து பின்னர் 225 மில்லியன் ஆண்டுகளுக்கு முன்னர் பிரிந்து தற்போதைய நிலையை அடைந்துள்ளது. எனவே தென் அமெரிக்காவிலும் ஆப்பிரிக்காவிலும் ஒரேபோன்ற தொல்லுயிர் புதைப்படிவுகளையும் பாறை அடுக்குகளையும் காணலாம். தென் அமெரிக்காவில் 15000 ஆண்டுகளுக்கு முன்பு தற்போதைய உருசியாவிலிருந்து பெரிங் பனிப்பாலம் (தற்போது பெரிங் நீரிணை) மூலமாகவோ அமைதிப் பெருங்கடலின் தென்பகுதி மூலமாகவோ நாடோடிகள் குடியேறியிருக்கலாம் எனக் கருதப்படுகிறது. இவர்கள் வட அமெரிக்கா வழியாக இங்கு வந்தடைந்திருக்கலாம். சில தொல்லியல் ஆதாரங்கள் இந்த கொள்கையுடன் மாறுபடுகின்றன. மனித வாழ்விற்கான முதல் ஆதாரங்கள் ஏறத்தாழ கிமு 9000 ஆண்டுடையனவாக கிடைத்துள்ளன; அமேசான் படுகையில் உணவுக்காக பரங்கிக்காய்கள், பச்சை மிளகாய்கள், பீன் அவரைகள் பயரிடப்பட்டன. மேலும் மண்குட சான்றுகள் கிமு 2000இல் மரவள்ளி பயிரிடப்பட்டதையும் அறிவிக்கின்றன. இந்தக் காலகட்டத்தில் அந்தீசு மலைத்தொடர் முழுமையும் வேளாண் மக்கள் குடியேறியிருந்தனர். கடலோரத்தில் மீன் பிடித்தல் முதன்மைத் தொழிலாகவும் உணவாகவும் இருந்தது. இக்காலத்தில் பாசன அமைப்புகளும் உருவாக்கப்பட்டன. தென் அமெரிக்க பண்பாட்டில் கி.மு 3500இல் இருந்தே இலாமாக்கள், விக்குன்யாக்கள், குவானக்கோக்கள், அற்பாக்காக்கள் வீட்டுப்பணிகளுக்கு பழக்கப்படுத்தப்பட்டிருந்தன. அவற்றின் இரைச்சிக்காகவும் கம்பளிக்காகவும் மட்டுமன்றி பொருள் போக்குவரத்திற்கும் அவை பயன்பட்டன. கொலம்பசுக்கு முந்தைய நாகரிகங்கள் பெருவின் கடலோரப்பகுதியின் மையத்தில் அமைந்திருந்த நார்டெ சிக்கோ நாகரிகமே மிகத் தொன்மையாக அறியப்படும் தென்னமெரிக்க நாகரிகமாகும். இதன் கட்டிடங்கள் பண்டைய எகிப்தின் பிரமிடுகளின் காலத்தை ஒத்தனவாக உள்ளன. இதனை அடுத்து கி.மு 900களில் சவின் நாகரிகம் துவங்கியது. தற்கால பெருவில் 3,177 மீட்டர் உயரத்தில் அமைந்துள்ள சவின் டெ யுவண்டர் என்ற இடத்தில் இந்த நாகரிகத்தின் எச்சங்களை காண முடிகிறது. சவின் நாகரிகம் கி.மு 900இலிருந்து கி.மு 300 வரை தழைத்திருந்தது. கி.பி முதலாம் ஆயிரமாண்டு துவக்கத்தில், மொச்சே (கி.மு 100 – கி.பி 700, பெருவின் வட கடலோரத்தில்), பரகாசு, நாசுகா (கி.மு 400 – கி.பி 800, பெரு) பண்பாடுகள் தழைத்தோங்கின; மையப்படுத்திய அரசுகள், நிரந்தர இராணுவம், நீர்ப்பாசனத்தால் மேம்படுத்தப்பட்ட வேளாண்மை, அழகிய மண் வேலைப்பாடுகள் இக்காலத்திற்குரியன. 7வது நூற்றாண்டு வாக்கில் டியாயுயானாக்கோ அரசும் வாரி அரசும் அந்தீசு மண்டலம் முழுமையும் தங்கள் ஆதிக்கத்தை விரிவுபடுத்தின வாரிகள் நகரமயமாக்கலையும் டியாயுயனாக்கோவினர் சமய உருவ வழிபடலையும் நிறுவினர். தற்கால கொலம்பியாவில் மியூசுகா என்ற பழங்குடி நாகரிகம் வளர்ந்தது. பல இனக்குழுக்களாக இருந்த இவர்கள் தங்களுக்குள் வணிக அமைப்பைக் கொண்டிருந்தனர். தங்கக் கொல்லர்களும் விவசாயிகளும் பெரும்பான்மையினராக இருந்தனர். தென்மத்திய ஈக்குவேடரில் கனாரிகளும் பெருவின் வடக்கில் இருந்த சிமு பேரரசும் பொலிவியாவில் சாச்சபோயாக்களும் தென் பெருவில் ஐமறன் பேரரசும் குறிப்பிடத்தக்க பிற பண்பாடுகளாகும். குசுக்கோவைத் தலைநகரமாகக் கொண்டியங்கிய இன்கா நாகரிகம் 1438 முதல் 1533 வரை ஆந்தீசு மலைப்பகுதியில் ஆதிக்கம் செய்தது. கெச்வா மொழியில் டவாண்டின் சுயு என்றழைக்கப்பட்ட ("நான்கு மண்டலங்களின் பரப்பு") என்று அறியப்பட்ட இப்பகுதியில் இன்கா நாகரிகம் வளர்தோங்கியது. நூற்றுக்கணக்கான மொழி மற்றும் இனக்குழுக்களை ஆண்ட இதன் ஆட்சியில் 9 -14 மில்லியன் மக்கள் வாழந்திருந்தனர். 25000 கிமீ தொலைவிற்கு சாலைகள் அமைக்கப்பட்டிருந்தன. மத்திய சிலியின் மபூச்சே அரசு ஐரோப்பிய, சிலி குடியேற்றங்களை எதிர்த்து 300 ஆண்டுகளுக்கு மேலாக அராவுகோ போர் புரிந்தனர். ஐரோப்பிய குடிமைப்படுத்தல் போர்த்துக்கல்லும் எசுப்பானியாவும் திருத்தந்தையின் ஒப்புதலுடன் 1494இல் ஓர் உடன்பாடு, டோர்டிசில்லாசு உடன்படிக்கை, கண்டனர்; இதன்படி ஐரோப்பாவிற்கு வெளியே புதிய நிலப்பரப்புகளைக் கண்டறியும் போது தங்களுக்குள் ஒருவருக்கொருவர் போட்டியில்லாத இரட்டையர் முற்றுரிமை பெற முயன்றனர். கேப் வர்டிக்கு மேற்கில் 370 பாகையில் (கிட்டத்தட்ட 46° 37' W) வடக்கு-தெற்காக இடப்பட்ட ஓர் கற்பனைக் கோட்டின் மேற்கிலுள்ள பகுதிகள் எசுப்பானியாவிற்கும் கிழக்கிலுள்ள நிலப்பகுதிகள் போர்த்துக்கல்லிற்குமாக பிரித்துக்கொள்ளப் பட்டன. அக்காலத்தில் நிலநிரைக்கோடு அளவீடுகள் துல்லியமாக இல்லாத காரணத்தால் இந்தக் கோட்டை முற்றிலுமாக கடைபிடிக்க முடியாது போர்த்துக்கல் பிரேசிலை இக்கோட்டிற்கு வெளியேயும் விரிவுபடுத்த முடிந்தது. 1530களில் இந்த இரு நாடுகளிலிருந்தும் வந்த பல தொழில் முனைவோர் தென்னமெரிக்க இயற்கை வளங்களை சுரண்ட குடியேறினர்; இவர்கள் நிலங்களையும் வளங்களையும் கையகப்படுத்தி குடிமைப்பட்ட பகுதிகளை நிறுவினர். எசுப்பானிய ஆதிக்கத்தில் இருந்த தென்னமெரிக்கக் குடிகள் ஐரோப்பிய தொற்றுநோய்களான பெரியம்மை, இன்ஃபுளுவென்சா, தட்டம்மை, டைஃபஸ் போன்றவற்றிற்கு எதிர்ப்பாற்றல் இல்லாமையால் மடிந்தனர்; மேலும் சுரங்கங்கள், தொழிற்சாலைகளில் கட்டாயப்படுத்தப்பட்ட வேலைகளும் அடிமைத்தனமும் அவர்களை அழியச்செய்தன. இவர்களுக்கு மாற்றாக இந்த நோய்களுக்கு எதிர்ப்பாற்றல் பெற்றிருந்த ஆப்பிரிக்க அடிமைகள் கொண்டு வரப்பட்டனர். எசுப்பானியர்கள் கிறித்தவ சமயத்திற்கு முதற்குடிகளை மாற்ற முயல்கையில் உண்ணாட்டு பண்பாடுகளை சிதைத்தனர். பல கலைப்பொருட்கள் கடவுளரின் உருவம் எனக் கருதி அழித்தனர். பல தங்க, வெள்ளி சிலைகள் உருக்கப்பட்டு எசுப்பானியாவிற்கும் போர்த்துக்கல்லிற்கும் கொண்டு செல்லப்பட்டன. இருப்பினும் உண்ணாட்டு மக்கள் கிறித்தவத்துடன் உருவ வழிபாடும் பல கடவுட் கொள்கையும் உடைய தங்கள் பண்பாட்டையும் இணைத்து வழிபட்டனர். இதேபோல எசுப்பானியத்தை மட்டுமே வளர்த்து உள்ளூர் மொழிகளை சிதைக்க முயன்றதும் கத்தோலிக்க திருச்சபையின் நற்செய்திகள் கெச்வா, ஐமர, குவாரனி மொழிகளில் பரப்பப்பட்டதால் இந்த மொழிகள் இன்றும், வாய்வழியாக மட்டும், பிழைத்துள்ளன. மெதுவாக முதற்குடி மக்களும் எசுப்பானியர்களும் ஒருவருக்கொருவர் உறவு கொள்ளத் துவங்கினர்; இவர்களுக்குப் பிறந்தவர்கள் மெஸ்டிசோ எனப்பட்டனர். எசுப்பானியரும் போர்த்துக்கேயரும் மேற்கு ஐரோப்பிய கட்டிடக் கலையை கொண்டு வந்தனர். பாலங்கள், சாலைகள், கழிவுச் சாக்கடைகள் போன்ற கட்டமைப்புக்களை உருவாக்கினர். வணிக மற்றும் பொருளாதார இணைப்புக்களை ஏற்படுத்தினர். பொதுவான மொழியாக போர்த்துக்கேயமும் எசுப்பானியமும் ஆனதால் பிளவுபட்டிருந்த பல்வேறு பண்பாடுகள் ஒருங்கிணைந்து இலத்தீன் அமெரிக்கா என்ற பொது அடையாளத்தைப் பெற்றன. கயானா போர்த்திகேய குடிமைப்பகுதியாகவும் பின்னர் டச்சுப் பகுதியாகவும் இறுதியில் பிரித்தானிய குடிமைப்பகுதியாகவும் மாறியது. பிரித்தானியா இப்பகுதிகளை முழுமையாக கையகப்படுத்தும் வரை இது ஒரு நேரத்தில் மூன்று பிரிவுகளாக, ஒவ்வொன்றும் ஒவ்வொரு நாட்டின் ஆதிக்கத்தில், இருந்தது. போர்த்துக்கல்/எசுப்பானியாவிலிருந்து விடுதலை 1807–1814 காலகட்டத்தில் நெப்போலியப் போர்கள், எசுப்பானிய, போர்த்துக்கேய குடிமைப்பகுதிகளில் பெரும் அரசியல் மாற்றத்தை உண்டாக்கின. நெப்போலியனின் போர்த்துக்கல் படையெடுப்பின்போது போர்த்துக்கல் அரச குடும்பத்தினர் பிரேசிலுக்கு தப்பி ஓடினர். எசுப்பானிய அரசர் பிடிக்கப்பட்டு சிறையில் அடைக்கப்பட்டார். நெப்போலியன் தனது இளவலை எசுப்பானிய அரசராக அறிவித்தார். ஆனால் அரசருக்கு விசுவாசமான எசுப்பானிய குறுமன்னர்கள் இதனை ஏற்காது தாங்களே தங்கள் பகுதியில் அரசாட்சி செய்யத் துவங்கினர். எசுப்பானிய குடிமைப்பகுதிகளிலும் இதேபோல அங்குள்ள தலைவர்கள் தாங்களே ஆட்சி புரியத் தொடங்கினர். இதனால் அரச விசுவாசிகளுக்கும் விடுதலை விரும்பிய நாட்டுப் பற்றாளர்களுக்கும் இடையே போர்கள் மூண்டன. ஐந்தாண்டுகள் கழித்து மீண்டும் பெர்டினாண்டு இழந்த சிம்மாசனத்தைப் பிடித்தார். அவரது தலைமையின் கீழ் விசுவாசப் படைகள் வலுப்பெறத் தொடங்கின. தென்னமெரிக்காவின் விடுதலையில் சிமோன் பொலிவார் (வெனிசுவேலா), ஜோஸ் டெ சான் மார்ட்டின் (அர்கெந்தீனா), ஆகிய இருவரும் முக்கியப் பங்காற்றினர். பொலிவார் வடக்கில் பெரும் கிளர்ச்சியே முன்னின்று நடத்தினார். பின்னர் தனது படைகளை தெற்கிலுள்ள பெருவின் தலைநகர் லிமா நோக்கி வழிநடத்தினார். சான் மார்ட்டின் ஆந்தீசு மலைத்தொடர் வழியாக சிலியைக் கைப்பற்றினார். மார்ட்டின் கடல் வழியாக பெருவை அடைய கப்பல்படையைத் தயார் செய்தார். பெருவின் அரசப் பிரதிநிதிக்கு எதிராக இராணுவ உதவியை பல்வேறு எதிரிகளிடமிருந்து சேகரித்தார். இவர்கள் இருவரது படைகளும் எக்குவடோர் நாட்டில் குவாயாக்கில் என்ற இடத்தில் சந்தித்தன; இரு படைகளும் ஒன்றிணைந்து அரசப் படைகளை தோற்கடித்து சரணடைய வைத்தனர். பிரேசிலுக்குத் தப்பியோடிய போர்த்துக்கல் அரசர், பிரேசிலை தனி இராச்சியமாக 1822இல் அறிவித்தார். பிரேசில் படைகளின் அரச விசுவாச மிக்கவர்களாக இருந்தபோதும் போர்த்துக்கல் மன்னர் பிரேசிலுக்கு பெரும் நட்ட ஈட்டைப் பெற்றுக்கொண்டு தன்னாட்சி வழங்கினார். புதியதாக உருவான தன்னாட்சி பெற்ற நாடுகள் பல உள்நாட்டுமற்றும் பன்னாட்டுப் போர்களை எதிர்கொண்டனர். பராகுவே, உருகுவே போன்று பிரிந்த பெரிய மாநிலங்கள் தனிநாடாக உருப்பெற்று இன்று வரை தனிநாடாக விளங்குகின்றன; மற்றவை மீண்டும் கையகப்படுத்தப்பட்டு, சீரமைக்கப்பட்டு தங்கள் முந்தைய நாடுகளின் அங்கங்களாக இணைந்தன. நாடுகள் தென் அமெரிக்காவில் உள்ள நாடுகள்: மேற்சான்றுகள் கண்டங்கள்


source: CulturaX

text: ஒரே நாடு - ஒரே தேர்தல்: சாத்தியமா? - Dhinasari News முகப்பு உரத்த சிந்தனை ஒரே நாடு – ஒரே தேர்தல்: சாத்தியமா? ஒரே நாடு – ஒரே தேர்தல்: சாத்தியமா? 08/07/2018 3:22 PM "பல இனங்கள், மொழிகள், கலாச்சாரம், அரசியல் அக, புற வேறுபாடுகளை உடைய நாடு இந்தியா. நம் நாட்டில், ஒரே தேர்தல் என்ற நிலைப்பாடு சாத்தியமாகுமா என்பது கேள்விக்குறி தான். பல மாநிலங்களில், மாநிலக் கட்சிகள் மற்றும் வட்டாரப் பிரச்சனைகள் இருக்கின்றன. இந்திய துணை கண்டத்தில், ஒரே தேர்தல் என்ற நோக்கம், நடைமுறைக்கு சாத்தியம் இல்லை. அரசியல் சட்டத்தின், 356வது பிரிவு இருக்கும் வரை, மத்திய அரசு விருப்பம் போல மாநில அரசுகளை கலைக்கும் நிலை இருக்கும் போது ஒரே தேர்தல் என்பது எப்படி முடியும்." மேலும், ஒரே நாடு, ஒரே தேர்தல் என்பது 2024இல் இருந்து நடைமுறைக்கு வர மத்திய அரசு முயற்சிகளை மேற்கொண்டு வருகிறது. தேர்தல் செலவுகள் குறைவது மட்டுமல்லாமல், மக்களவை, சட்டசபைக்களின் தேர்தல் தனித்தனியாக நடத்துவதால் அரசின் நிர்வாக இயந்திரங்கள் ஐந்தாண்டிற்கு இருமுறை தேவையில்லாமல் தங்களுடைய பணிகளை விடுத்து தேர்தல் வேலையில் ஈடுபடுகிறது. அரசியல் கட்சிகளுக்கும், இரண்டு தேர்தல்களை ஐந்தாண்டுகளில் சந்திப்பது சுமை தான். இந்த ஒரே காரணத்திற்காகவே ஐந்தாண்டுகளுக்கு ஒரே முறை தேர்தல் என்று சொல்கிறார்கள். இது போலவே, வாக்காளர் பட்டியலை ஐந்தாண்டுகளுக்கு இரு முறை சரிபார்ப்பது மட்டுமல்லாமல், பாதுகாப்பு ஏற்பாடுகளையும் இரு முறை மேற்கொள்ள வேண்டியுள்ளது. ஆளும் கட்சிகள் தங்களுடைய அதிகாரத்தினை தவறாக தேர்தல் காலத்தில் பயன்படுத்தும் வாய்ப்புகளை தடுக்கப்படலாம். தேர்தல் காலத்தில் நாடு முழுவதும் ஒருமித்த கருத்துகள் ஏற்படக்கூடிய வாய்ப்புகள் இருப்பதால் பல நன்மைகள் உண்டு என்று வாதாடுகின்றனர். அது சரி தான். ஆனால், இந்தியாவில் பல மாநிலங்களை மாநிலக் கட்சிகள் தான் ஆட்சி செய்கின்றன. சில மாநிலங்களில் பெரும்பான்மை கிடைக்கவில்லை என்றாலும், ஆட்சிகள் கவிழ்ந்தாலும் உடனடியாக அந்த மாநிலங்களில் தேர்தல் நடத்த வேண்டிய கட்டாயம் ஏற்பட்டால் ஒரே நாடு ஒரே தேர்தல் என்ற நோக்கத்திற்கே அர்த்தம் இல்லாமல் போய்விடும். கடந்த 29 ஆண்டுகளாக மாநிலக் கட்சிகள் மத்தியில் ஆட்சியில் இடம் பெறுகின்றன. ஏன், 1977இல் ஜனதா, மொரார்ஜி ஆட்சிக் காலத்தில் இருந்தே இந்த நிலை நிலவுகின்றது. இப்படியான நிலையில் சில மாநிலக் கட்சிகளும் மத்திய அமைச்சரவையில் இருந்து விலகும் போது, ஆட்சிக்கே ஆபத்து வரும். அப்போது, உடனடியாக தேர்தல் நடத்த வேண்டிய நிலைக்கு நாடு தள்ளப்படும் போது, ஒரே நாடு ஒரே தேர்தல் என்பது சாத்தியம் தானா? அது மட்டுமல்லாமல், இது நடைமுறைக்கு வந்தால் தேசியக் கட்சிகளின் ஆதிக்கம் மாநிலக் கட்சிகளை கட்டுப்படுத்தும் நிலைக்குத் தள்ளிவிடும். ஒவ்வொரு மாநிலத்திற்கும் பிரத்யேகமான பிரச்சனைகளை வாதாடிப் பெறவேண்டிய நிலையில் உள்ளோம். மாநிலங்களின் அபிலாஷைகளை தீர்க்க மாநிலக் கட்சிகள் ஒரு தேசியக் கட்சியின் கொடையின் கீழ் போய்விட்டால், நியாயமான போர்க் குணம் இல்லாமல் போய்விடும். சமீபத்தில் தான், குஜராத் கர்நாடகாவின் மாநிலத் தேர்தல்கள் நடந்து முடிந்தன. இந்த தேர்தல்களோடு, 2019 அல்லது 2024இல் நாடாளுமன்றத் தேர்தலுடன் இணைந்து நடத்துவதற்கான வாய்ப்புகள் சாத்தியமா? காங்கிரஸ் என்ற ஒரே கட்சி இந்தியா முழுவதும் ஆட்சியில் இருந்த ஒரே காரணத்தினால் கிட்டத்தட்ட 1960 வரை நாடாளுமன்றத்திற்கும், சட்டமன்றத்திற்கும் தேர்தல்கள் இணைந்தே நடந்தன. அரசியல் சாசனப் பிரிவு 356 ஐ வைத்துக் கொண்டு, ஒரே தேசம், ஒரே தேர்தல் என்று நடத்துவதற்கான வாய்ப்புகள் அடிப்படையில் சாத்தியமில்லை என்று தான் கருதவேண்டியுள்ளது. உச்ச நீதிமன்றத்தில், எஸ். ஆர். பொம்மை வழக்கில் தீர்ப்பு வரும் வரை, அரசியல் சாசனப் பிரிவு 356ஐ மத்தியில் ஆண்ட அரசுகள் தங்களின் விருப்பத்திற்கேற்றவாறு தவறாக பயன்படுத்தினர். குடியரசுத் தலைவர் விடுதலைப் பெற்ற 70 ஆண்டுகளில் 128 முறை 356யை பிரயோகப்படுத்தி மாநில அரசுகளை கலைத்தார். முதன் முதலாக பஞ்சாப்பில் டாக்டர் கோபி சண்ட் தலைமையிலான காங்கிரஸ் அரசு 16.06.1951-ல் கலைக்கப்பட்டது. பெப்சு மாநில அரசு 1953-லும், ஆந்திர அரசு 15.11.1954லும், திருவாங்கூர் கொச்சின் அரசு 1956-லும், காங்கிரஸ் இல்லாத நம்பூதிரிபாத் கேரள கம்யூனிஸ்ட் ஆட்சியை 1959-ல் கலைக்கப்பட்டது. ஆனால், பலர்நம்பூதிரிபாத் அரசு தான் முதன் முதலாக 356க்கு பழிவாங்கப்பட்ட அரசாங்கம் என்று கருதுகின்றனர். 1960களின் இறுதியிலேயே காங்கிரஸ் மேல் அதிருப்தி ஏற்பட்டு இந்தியாவில் எட்டுத் திக்கும் காங்கிரஸ் இல்லா மாநில அரசுகள் உருவாகின. 1967-ல் தமிழகத்தில் காங்கிரஸ் இல்லா அரசை அண்ணா அமைத்தார். மேற்கு வங்காளத்தில் கூட்டணிக் கட்சிகளின் ஆட்சி ஏற்பட்டது. வங்காள காங்கிரஸ் கட்சியைச் சேர்ந்த அஜாய் குமார் முகர்ஜி முதலமைச்சரானார். பஞ்சாப் மாநிலத்தில் பஞ்சாப் ஐக்கிய முன்னணிக் கட்சிகளின் ஆட்சி ஏற்பட்டது. அகாலிதளத்தைச் சேர்ந்த சர்தார் குர்னாம் சிங் முதல்வரானார். பீகார் மாநிலத்தில் ஜனகிராந்தி தள கட்சியை சேர்ந்த திரு. மகாமாயா பிரசாத் சின்ஹா முதலமைச்சரானார். 1959-ல் கேரள மாநிலத்தில் மார்க்ஸிஸ்ட் கம்யூனிஸ்ட் கட்சியைச் சேர்ந்த ஈ.எம்.எஸ். நம்பூதிரிபாத் முதலமைச்சரானார். ஒரிசா மாநிலத்தில் சுதந்திராக் கட்சியைச் சார்ந்த ஆர். என். சிங்தேவ் முதலமைச்சரானார். ராஜஸ்தான் மாநிலத்தில் குடியரசுத் தலைவர் ஆட்சி ஏற்பட்டது. உத்திரப்பிரதேச மாநிலத்தில், 1967-ஆம் ஆண்டு மார்ச் 12-ஆம் நாள் காங்கிரஸ் கட்சி ஆட்சி ஏற்பட்டு சி.பி. குப்தா முதலமைச்சரானார். ஆனால் 18 நாட்களில் அவர் ஆட்சி கவிழ்ந்து கூட்டணிக் கட்சிகளின் ஆட்சி ஏற்பட்டு சரண்சிங் முதலமைச்சர் ஆனார். காங்கிரஸ் கட்சி ஆட்சியில்லாமல் வேறு கட்சிகள், கூட்டணிக் கட்சிகளின் ஆட்சி உருவாகிய மாநிலங்களில் தொடர்ந்து அந்தந்தக் கட்சிகளின் ஆட்சிகள் நீடிக்க முடியவில்லை. இடையிலே சில கவிழ்ந்தன. சில அன்றைய காங்கிரஸ் திட்டமிட்டு கவிழ்க்கப்பட்டன. பாஜகவும், குறையில்லாமல் தங்களுடைய பங்குக்கு பயன்படுத்தியது. இப்படியான மனப்போக்கில் மத்திய அரசு இருக்கும் போது, மத்திய அரசு விரும்பும் ஒரே நாடு, ஒரே தேர்தல் என்பது எப்படி சாத்தியம்?


அருமையான பதிவு. பாராட்டுக்கள்.


source: wikipedia

text: கரு ஊமத்தை (Datura metel) மருத்துவ மூலிகைப் பயன்பாடுள்ள ஒரு தாவரமாகும். இது சீனாவைப் பிறப்பிடமாகக் கொண்டது. சீன மூலிகை மருத்துவத்தின் 50 முக்கிய மூலிகைகளுள் ஒன்றாகும். திருமணஞ்சேரி திருத்தலத்தின் தலமரமாக விளங்குவது ஊமத்தை ஆகும். மருத்துவ குணங்கள் தோல் நோய்கள், புண், அரிப்பு, கிருமி, நீர் கடுப்பு உள்ளிட்டவைகளுக்கு மருந்தாகப் பயன்படுகிறது. பொதுவாக நோய் தணிப்பானாகவும், சிறப்பாக இசிவு நோய் தணிப்பானாகவும் செயற்படும். அறுவை சிகிச்சைக்கும் மகப்பேறுக்கு மயக்க மருந்தாகவும் பயன்படுகிறது பாரப்பா தங்க பற்பம் சொல்லக் கேளு பாங்கான தங்கத்தின் காசு வாங்கி நேரப்பா கருமத்தின் இலையரைத்து நெகிழவே கவசித்து சீலை செய்து சீரப்பா கசப்புடமே இட்டாயானால் சிறப்புள்ள பற்பமது என்ன சொல்வேன் காரப்பா பற்மதை லேகியத்தில் உண்ணும் பாங்கான மண்டலம்தான் பத்தியம்தான் பாரே கார்க்கவே திரேகம்தான் சட்டை தள்ளும் பாங்கான திரேகமது வச்சிரகாயம் தீர்க்கவே இறைச்சி வகை யாவும் கூட்டு தெளிவாக நண்டு கறி கூட்டு கூட்டு ஆற்கவே சேத்துமங்கள் தொண்ணூற்றாரும் அகன்றுபோம் கூடுவிட்டு காசரோகம் வேர்க்கவே சமம் ஈளை சுவாசங்காசம் மிரண்டே ஓடிப்போகும் எனப் பேசினோமே. மேலும் பார்க்க ஊமத்தம் குறிப்புகளும் மேற்கோள்களும் மெய்யிருவித்திலையிகள் மூலிகைகள்


விளாதிமிர் லெனின் விளாதிமிர் இலீச் லெனின் (Vladimir Ilyich Lenin, உருசியம்: Bлaди́Mиp Илbи́ч ЛéHиH; ஒலிப்பு, ஏப்ரல் 22 [யூ.நா. ஏப்ரல் 10] 1870 – ஜனவரி 21, 1924), ஒரு உருசியப் புரட்சியாளரும், போல்செவிக் கட்சியின் தலைவரும், சோவியத் ஒன்றியத்தின் முதல் அதிபரும், மற்றும் பின்னாளில் ஜோசஃப் ஸ்டாலினால் மார்க்சியம்-லெனினியம் என்று விரிவுபடுத்தப்பட்ட லெனினியம் என்ற கோட்பாட்டின் நிறுவுனரும் ஆவார். பொருளடக்கம் - 1 பெயர்க்காரணம் - 2 ஆரம்பகால வாழ்க்கை - 3 ரஷ்யாவில் பொதுவுடமை ஆட்சி - 4 1917 ஆம் ஆண்டு ரஷ்யப் புரட்சி - 5 பிப்ரவரி புரட்சி - 6 அக்டோபர் புரட்சி - 7 லெனின் சிறப்புகள் - 8 லெனின் கொள்கைகள் - 9 லெனின் சாதனைகள் - 10 லெனின் மரணம் - 11 உடல் - 12 நூல்கள் - 13 மேலும் காண்க - 14 மேற்கோள்கள் - 15 வெளி இணைப்புகள் பெயர்க்காரணம்[தொகு] "லெனின்" என்பது் ரஷ்யப் புரட்சிக்காக அவர் கொண்டிருந்த புனைபெயர்களில் ஒன்று. பின்னாளில் தன்னுடைய உண்மையான "விளாடிமிர் உலியனொவ்" என்கிற பெயரை "விளாடிமிர் லெனின்" என்று மாற்றிக்கொண்டார். சில சமயங்களில் அவரை நிக்கலாய் லெனின் (Nikolai Lenin) என்று மேற்கத்திய கம்யூனிச எதிர்ப்பாளர்களும் வெளிநாட்டுப் பத்திரிகையாளர்களும் வர்ணித்தார்கள். ஆனால், சோவியத் யூனியனில் அவர் இப்பெயரினால் அறியப்படவில்லை. லெனின் என்கிற அவருடைய பெயரின் மூலக்காரணம் பற்றி பல கருத்துக்கள் உள்ளன. மேலும், அந்தப் பெயரினை எதற்காகத் தேர்வு செய்தார் என்று அவர் சொன்னதாக அறியப்படவில்லை. இப்பெயருக்கு லேனா என்கிற நதியின் பெயரோடு தொடர்பிருக்கலாம் எனக் கூறப்படுகிறது. இதே காலகட்டத்தில் முன்னணி ரஷ்ய மார்க்சியவாதியான ஜார்ஜி பிளிகானொவ் (Georgi Plekhanov) என்பவர் வோல்கா நதியோடு தொடர்புடைய வோல்ஜின் என்கிற புனைபெயரினைக் கொண்டிருந்தார். லேனா நதி வோல்கா நதியை விட நீண்ட தூரம் ஓடுவதாலும் எதிர்த் திசையில் ஓடுவதாலும் லெனின் என்கிற பெயரினை லெனின் தேர்வு செய்வதற்கு காரணம் என்று ஒரு கருத்தும் கூறப்படுகிறது. ஆனால், அந்தக் காலகட்டத்தில் லெனின் பிளிகானொவின் எதிப்பாளர் அல்ல. மேலும், லேனா படுகொலைக்கு முன்னரே இப்பெயர் வழங்கப்படுவதால் அதற்கும் இப்பெயருக்கும் தொடர்பில்லை என அறியப்படுகிறது. ஆரம்பகால வாழ்க்கை[தொகு] குழந்தைப் பருவம் 1870–1887[தொகு] விளாடிமிர் லெனின் 22 ஏப்ரல் 1870ல் ரஷ்யாவில் வால்கா நதியின் கரையோரம் உள்ள சிம்பிர்ஸ்க் எனும் நகரத்தில் இல்யா உல்யனாவ் - மாயா உல்யானவ் தம்பதிகளுக்கு மகனாகப் பிறந்தார். இவருடைய இயற்பெயர் விளாடிமிர் இலீச் உல்யானவ் என்பதாகும். அலெக்ஸாண்டர், டிமிட்ரி என்ற சகோதரர்களும், ஆனர், மரியா, ஆல்கா என்ற சகோதரிகளும் லெனினுக்கு இருந்தனர். இல்யா உல்யனாவ் மாவட்ட கல்வி அதிகாரியாக பணியாற்றிக் கொண்டிருந்தார். இவருடைய தந்தையின் இறப்பிற்குப் பிறகு, அண்ணன் அலெக்ஸாண்டர் ஜார் மன்னனை கொல்ல முயன்றதுக்காக 1887 ஆம் ஆண்டு மார்ச் 1ம் நாள் கைது செய்யப்பட்டரார். அதனையடுத்து 1887 ஆம் ஆண்டு மே 8ம் நாள் ஜார் மன்னரின் காவல்துறையால் மரண தண்டனை நிறைவேற்றப்பட்டு உயிரிழந்தார். பல்கலைக்கழகம் மற்றும் அரசியல் தீவிரவாதம்: 1887–1893[தொகு] 1887 ஆம் ஆண்டு கசான் பல்கலைக் கழகத்தில் லெனின் சேர்ந்தார், அப்பொழுது அன்னையுடன் சில்பர்க் நகரில் ஒரு வாடகை வீட்டில் தங்கினார். அங்கு தனது சகோதரர் அலெக்ஸாண்டரைப் போல தீவிரமான கருத்துகளை உடைய லாசர் போகோராக் (Lazar Bogoraz) உடன் சந்திப்பு நேர்ந்தது. லாசர் மக்கள் சுதந்திர கட்சி என்ற உழைப்பாளர்களின் நலன் சார்ந்த இடதுசாரி அமைப்பினை ஏற்படுத்தியிருந்தவர். லெனின் பல்கலைகழகத்தில் சட்டப்படப்பினை படித்தார். அப்பொழுது மாணவர்களுடன் இணைந்து போராட்டங்களில் ஈடுபட்டார், இதனால் காவல்துறையினரால் கைது செய்யப்பட்டார். பல்கலைக் கழகம் அவருக்கு படிப்பு தர மறுத்தது. இதனையடுத்து லெனின் தானே சட்டப்படிப்பினை ஒன்றரை வருடத்தில் படித்து தேர்ந்ததாக கூறப்படுகிறது. தொழிலாளர் விடுதைலை இயக்கம் என்பதை தொடங்கி ரஷ்யாவில் தொழிலாளர்களிடையே காரல் மார்க்ஸின் கொள்கைகளை பரப்பரை செய்தார். 1895-ல் கைது செய்யப்பட்டு சைபீரியாவிற்கு நாடு கடத்தப்பட்டார். அவர் விடுதலையாகி வந்தது 1900ல். ஸ்பார்க் என்ற பெயரில் நாளிதழ் ஒன்றினை தொடங்கினார். விளாடிமிர் லெனின் தன் இளமைக் காலத்தில் நடாயா கிரூப்ஸ்காயா என்ற பள்ளி ஆசிரியயை காதலித்து திருமணம் செய்துகொண்டார். இருவரையும் ஜார் அரசு சைபீரியாவிற்கு நாடுகடத்தியது. ரஷ்யாவில் பொதுவுடமை ஆட்சி[தொகு] ரஷ்யாவில் பொதுவுடமை ஆட்சியை நிறுவுவதற்குக் காரணமாக இருந்த முக்கிய அரசியல் தலைவர் லெனின் ஆவார். இவருடைய இயற்பெயர் விளாடிமிர் இலியீச் உலியானாவ் என்பதாகும். ஆனால், இவருடைய புனை பெயரான "லெனின்" என்ற பெயரிலேயே இவரை உலகம் நன்கறியும். பொதுவுடமைக் கொள்கையை நிறுவிய உலகப் புகழ்பெற்ற கார்ல் மார்க்ஸ் என்பாரின் ஆர்வம் மிக்க சீடரான லெனின், மார்க்ஸ் அவ்வப்போது கோடி காட்டிய கொள்கைகளை நடைமுறையில் தீவிரமாகச் செயற்படுத்தினார் லெனின் உருவாக்கிய பொதுவுடமைக் கொள்கை வரலாற்றில் மிகுந்த செல்வாக்கு மிக்க மாந்தர்களுள் ஒருவராக அவர் ஏற்றுக் கொள்ளப்பட்டிருக்கிறார். சைபீரியாவில் இவர் கழித்த இந்த மூன்றாண்டுக் காலம் இவருக்கு அத்துணை துயர்மிகுந்ததாக இருக்கவில்லை. அங்கு இருந்தபோதுதான் லெனின் 1898 இல் தமக்கு தோழியராக இருந்த குரூப்ஸ்காயா என்பவரை மணந்து கொண்டார். "ரஷ்யாவில் முதலாளித்துவம் வளர்ந்த வரலாறு" என்ற நூலையும் அப்போதுதான் எழுதினார். இவருடைய சைபீரிய வாழ்க்கை 1900 பிப்ரவரியில் முடிவடைந்தது. சில மாதங்களுக்குப் பிறகு இவர் மேற்கு ஐரோப்பாகவுக்குச் சென்றார். அங்கு இவர் ஒரு தொழில்முறைப் புரட்சி வாதியாக சுமார் 17 ஆண்டுகள் கழித்தார். அதுபோது, இவர் சார்ந்திருந்த ரஷ்யன் சமூக-ஜனநாயகத் தொழிலாளர் கட்சி "போல்ஷ்விக்" கட்சி என்றும், "மென்ஷவிக்" கட்சி என்றும் இரண்டாக உடைந்தது. லெனின் பெரிய கட்சியாக இருந்த "போல்ஷ்விக்" கட்சிக்குத் தலைவரானார். 1914 இல் தொடங்கிய முதல் உலகப் போர் லெனினுக்குப் பெரிய வாய்ப்புகளைத் தேடித் தந்தது. அந்தப் போரில் ரஷியாவுக்குப் பெருந்தோல்வி ஏற்பட்டது. பொருளாதாரத் துறையில் பேரழிவுகள் ஏற்பட்டன. 1917 ஆம் ஆண்டு மார்ச் மாதத்தில் ஜார் அரசு கவிழ்க்கப்பட்டது. ரஷியாவில் மக்களாட்சி அரசு ஏற்படலாம் என்று கூடத் தோன்றியது. ஜார் ஆட்சி வீழ்ந்த பின்னர் ரஷியாவில் ஜனநாயகக் கட்சிகள் ஒன்று சேர்ந்து ஒரு தற்காலிக அரசை அமைத்திருந்தன. ஆனால், அந்தக் கட்சிகளுக்கு மக்கள் ஆதரவு இல்லை என்பதையும், மக்களின் எதிர்ப்பைச் சமாளிக்கும் வலிமை அக்கட்சிகளுக்கு இல்லை என்பதையும் லெனின் அறிந்து கொண்டார். கட்டுக் கோப்பும் ஒழுக்கமும் வாய்ந்த தம்முடைய பொதுவுடைமைக் கட்சி எண்ணிக்கையில் சிறியதாக இருப்பினும், அது ஆட்சியைப் பிடிப்பதற்கு அரிய வாய்ப்பி உருவாகியிருப்பதையும் லெனின் கண்டார். எனவே, தற்காலிக அரசை கவிழ்த்துவிட்டு பொதுவுடைமை அரசை நிறுவும்படி அவர் போல்ஷ்விக் கட்சியினரைத் தூண்டினார். "இப்போது இல்லையெனில் இனி எப்போதும் இல்லை" என்று கூறி அவர்களை ஊக்குவித்தார். 1917 ஆம் ஆண்டு ரஷ்யப் புரட்சி[தொகு] 1917 ஜூலையில் நடந்த ஒரு புரட்சி முயற்சி வெற்றி பெறவில்லை. இந்தப் புரட்சியின் எதிரிகள் இவரை ஜெர்மன் கையாள் என்று காட்ட முயன்றனர். அதனால் இவர் முதலில் பெட்ரோகிராடு நகரில் ஒரு குடும்பத்தினருடனும், பின்னர், பின்லாந்திலும் ஒளிந்திருந்தார். பின்னர், 1917 நவம்பரில் நடந்த இரண்டாவது புரட்சி வெற்றி பெற்றது. லெனின் தாயகம் திரும்பி, புதிய ஆட்சியின் தலைவரானார்.அரசுத் தலைவர் என்ற முறையில் லெனின் ஈவிரக்கமின்றி நடந்து கொண்டார். ஆயினும், மக்கள் நலனுக்குப் பயன்படுகின்ற கொள்கைகளைச் செயல்படுத்துவதில் தீவிர நாட்டமுடையவராக இருந்தார். லெனின் முதலில் முழுமையான சோசலிசப் பொருளாதாரத்தை மிக விரைவாக ஏற்படுத்துவதில் தீவிரம் காட்டினார். ஆனால், இந்த முயற்சி தோல்வி கண்டபோது இவர் தமது கொள்கையை மாற்றிக் கொண்டார். முதலாளித்துவமும் சோசலிசமும் இணைந்த ஒரு கலப்புப் பொருளாதாரத்தை வகுத்துச் செயற்படுத்தினார். இந்தப் பொருளாதார முறையே சோவியத் ஒன்றியத்தில் பல ஆண்டுகள் வரை தொடர்ந்து நீடித்தது. பிப்ரவரி புரட்சி[தொகு] முதலாம் உலகப் போரினைத் தொடர்ந்து ரஷ்யாவில் தொழிலாளர்கள் பலரும் பாதிக்கப்பட்டனர். வறுமை, பட்டினி சூழ்ந்தது. இப் போரினை லெனின் போன்ற தலைவர்கள் கொள்ளக்காரப் போர் என்று வர்ணித்தனர். ஜார் மன்னருக்காக போராடிய தொழிலாளர்கள் தாங்கள் முதலாளிகளால் சுரண்டப்படுவதை லெனின் பிரட்சாரம் மூலம் அறிந்தனர். போரினை நிறுத்த மக்கள் அனுப்பிய மனுக்கள் ஜார் மன்னரால் நிராகரிப்பட்டதால், 1917ம் ஆண்டு பிப்ரவரி மாதம் மக்களால் இப்புரட்சி நிகழ்த்தப்பட்டு ரஷ்யாவில் மன்னராட்சி முடிவுக்கு கொண்டுவரப்பட்டது. இப்புரட்சியால் ரஷ்யாவின் ஆட்சியை கைப்பற்றிய மிதவாத கம்யுனிஸ்டுகள் ஜார் மன்னரையும் அவரது குடும்பத்தினைரையும் சுட்டுக் கொன்றார்கள். இருப்பினும் உணவுப் பற்றாற்குறை ரஷ்யாவில் நிலவி வந்தது.[1] அக்டோபர் புரட்சி[தொகு] அக்டோபர் புரட்சியானது (October revolution) 1917ல் நிகழ்த்தப்பட்ட பிப்ரவரி புரட்சியை தொடர்ந்து இரண்டாவது கட்டமாக நடத்தப்பட்டதாகும். இது விளாடிமிர் லெனின், மற்றும் லியோன் ட்ரொட்ஸ்கி ஆகியோர் தலைமையில் போல்ஷெவிக்குகளால் நடத்தப்பட்டது. போல்ஷெவிக் புரட்சி என்றும் இப்புரட்சி அறியப்படுகிறது. இதன் மூலம் இடைக்கால ரஷ்ய அரசாங்கம் வீழ்ந்து 1918லிருந்து 1920 ரஷ்யா உள்நாட்டு கலகங்களை சந்தித்தது. அதன் பிறகு 1922ல் சோவியத் ஒன்றியம் அமைக்கப்பட்டது. சிலர் இப்புரட்சியினை நவம்பர் புரட்சி என்றும் அழைக்கின்றனர். பிப்ரவரி புரட்சியை பயன்படுத்தி ஆட்சிக்கு வந்த மிதவாத கம்யுனிஸ்டுகளால் ரஷ்யாவில் பெரும் மாற்றம் நிகழவில்லை. இந்த சந்தர்ப்பத்தினை பயன்படுத்தி லெனின் தனது நண்பர்களால் உருவாக்கப்பெற்ற செம்படையினைக் (செஞ்சேனை) கொண்டு ரஷ்யாவினை கைப்பற்றினார். நவம்பர் 7-ஆம் நாள் தலைநகர் பெட்ரோகிராடை வளைத்த இப்படைகளைக் கண்டு இடைக்கால அரசின் வீரர்கள் விலகி நிற்க, வன்முறையில்லாமல் ரஷ்யா கம்யுனிஸ்ட் நாடாக மாறியது. லெனின் சிறப்புகள்[தொகு] லெனின் ஒரு செயல்வீரராக விளங்கினார். ரஷியாவில் பொதுவுடமை அரசை நிறுவுவதற்குக் கண்ணுங் கருத்துமாகப் பாடுபட்டார். அவர் கார்ல் மார்க்சின் கொள்கைகளை ஏற்றுக் கொண்டு அவற்றை நடைமுறை அரசியல் செயற்படுத்தினார். 1917 நவம்பர் முதற்கொண்டு உலகெங்கும் பொதுவுடமை ஆட்சி தொடர்ந்து விரிவடைந்து வந்தது. இன்று உலக மக்களில் ஏறத்தாழ மூன்றில் ஒரு பகுதியினர் பொதுவுடமை ஆட்சியின் கீழ் இருக்கிறார்கள். லெனின் முக்கியமாக அரசியல் தலைவராக விளங்கிய போதிலும், அவர் தமது புரட்சிகரமான எழுத்துகளில் மூலமாகவும் கணிசமான அளவுக்குச் செல்வாக்கு பெற்றார். லெனின் கொள்கைகள்[தொகு] லெனின், மார்க்ஸ் தத்துவத்தில் ஊறியவர். அவருடைய கொள்கைகள், மார்க்சின் கொள்கைகளுக்கு முரண்படவில்லை. எனினும், முதன்மைகளை அளிப்பதில் அவர் மார்க்சிடமிருந்து பெரிதும் மாறுபட்டார். லெனின் புரட்சி இயக்கங்களை நிறுவுவதில் மிகுந்த அனுபவம் உடையவர். உலகம் முழுவதும் நடைபெற்ற தொழிலாளர் இயக்கங்களை நன்கு அறிந்தவர். ஒரு நாட்டுக்கு உகந்த முறைகளைப் பிற நாடுகளுக்கும் பயன்படுத்துவதை வன்மையாக எதிர்த்தவர். நாட்டுக்கும் உலகத்துக்கும் ஏற்ற முறையில் புரட்சி இயக்கங்களை உருவாக்க வேண்டும் என்ற உறுதியான கொள்கை உடையவர். அவர் புரட்சி நடவடிக்கைகளில் மிகுந்த ஈடுபாடு உடையவராக இருந்தார். வன்முறை இன்றியமையாதது என்று அவர் வலியுறுத்தி வந்தார். "வர்க்கப் போராட்டத்தில ஒரு சிக்கல் கூட வன்முறையின்றி தீர்க்கப்பட்டதாக வரலாறே இல்லை!" என்று அவர் வலியுறுத்தினார். "தொழிலாளர் சர்வாதிகாரம்" பற்றி மார்க்ஸ் இங்குமங்கும்தான் குறிப்பிட்டுள்ளார். ஆனால், லெனின் இந்தக் கோட்பாட்டைத் தீவிர வெறியுடன் பின்பற்றினார். "தொழிலாளர் சர்வாதிகாரம் என்பது வன்முறையின் அடிப்படையில் அமைந்த அதிகாரமேயன்றி வேறில்லை. அந்த அதிகாரத்தை சட்டத்தினாலோ, ஆட்சியினாலோ கட்டுப்படுத்த முடியாதது" என்று அவர் நம்பினார். லெனினுடைய பொருளாதாரக் கொள்கைகளை விட, சர்வாதிகாரம் பற்றிய அவரது கொள்கைகள் தாம் மிகவும் முக்கியத்துவம் வாய்ந்தனவாகும். சோவியத் அரசின் தனிச் சிறப்புக்குக் காரணம் அதன் பொருளாதாரக் கொள்கைகள் அல்ல (வேறு பல நாடுகளிலும் சோசலிச அரசுகள் ஆள்கின்றன). மாறாக அரசியல் அதிகாரத்தை நிரந்தரமாகத் தக்கவைத்துக் கொள்வதற்கான அதன் உத்திகள் தாம் தனித்தன்மை வாய்ந்தனவாகும். லெனினின் காலம் முதற்கொண்டு உலகின் ஒரு முறை நிலையாக வேரூன்றி விட்ட எந்த ஒரு பொதுவுடைமை அரசும் கவிழ்க்கப்பட்டதில்லை. பொதுவுடைமை அரசுகள் ஆட்சியைப் பிடித்தவுடன், நாட்டிலுள்ள பத்திரிகைகள், வங்கிகள், திருச்சபைகள், தொழிற்சங்கங்கள் முதலிய அதிகார நிறுவனங்கள் அனைத்தையும் தம் வலுவான கட்டுப்பாட்டின் கீழ்க் கொண்டு வந்து, உன் நாட்டில் ஆட்சியைக் கவிழ்ப்பதற்கான வாய்ப்பினை அடியோடு ஒழித்து விடுகின்றன. அவர்களுடைய படைக்கலங்களில் பலவீனமானது ஏதேனுமொன்று இருக்கத்தான் செய்யும். ஆனால் அந்த பலவீனத்தை இதுவரை யாரும் கண்டுபிடிக்கவில்லை. லெனின் சாதனைகள்[தொகு] பொதுவுடைமை இயக்கம், மிகுந்த அரசியல் முக்கியத்துவம் வாய்ந்த ஓர் இயக்கம் என்பதில் ஐயமில்லை. அந்த இயக்கத்தில் மிகவும் செல்வாக்கு மிக்கவர் மார்க்சா, லெனினா என்பது முக்கியமில்லை. மார்க்ஸ், லெனினுக்கு முன்னர் வாழ்ந்தவர்; லெனின் மீது செல்வாக்குச் செலுத்தியவர். இந்தக் காரணத்தினாலேயே மார்க்சை அதிக முக்கியத்துவம் வாய்ந்தவராக கருதுகிறேன். எனினும், ரஷியாவில் பொதுவுடைமை நிறுவுவதில் லெனினுடைய நடைமுறை அரசியல் திறமைதான் அதிக முக்கியத்துவம் வாய்ந்ததாக அமைந்திருந்தது எனலாம். லெனின் இல்லாதிருந்திருந்தால், ஆட்சியைப் பிடிப்பதற்கான ஒரு வாய்ப்புக்காக பொதுவுடைமைவாதிகள் மேலும் பல ஆண்டுகள் காத்திருக்க வேண்டியிருந்திருக்கலாம்; அவர்களுக்கு வலுவான எதிர்ப்புத் தோன்றி, அவர்கள் ஆட்சியைப் பிடிக்காமலே போயிருக்கலாம், அவர் மிகக் குறுகிய காலமே ஆட்சியிலிருந்தார் என்பதையும் கவனத்தில் கொள்ள வேண்டும். மேலும், சோவியத் ஒன்றியத்தில் தொழிலாளர் சர்வாதிகாரம் நிறுவப் பெற்றதற்கு, லெனினுக்குப் பின் ஆட்சிக்கு வந்து லெனினைவிடவும் ஈவிரக்கமின்றி ஆட்சி புரிந்த ஜோசஃப் ஸ்டாலினும் முக்கிய காரணமாவார். லெனின் தமது வாழ்நாள் முழுவதும் கடுமையாக உழைத்தார். அவர் ஈடிணையற்ற எழுத்தாளராகவும் விளங்கினார். அவர் எழுதிய நூல்கள் 55 தொகுதிகளாகத் தொகுக்கப் பெற்றுள்ளன. லெனின் தமது புரட்சிப் பணியில் தீவிர ஈடுபாடுடையவராக இருந்தார். அவர் தமது குடும்பத்தை நேசித்த போதிலும், அந்தக் குடும்பப் பாசம் தமது அரசியல் பணிக்கு இடையூறாக இருக்க அவர் ஒருபோதும் அனுமதித்ததில்லை. லெனின் தமது ஆயுள் முழுவதும் அடக்குமுறையை ஒழிப்பதற்குப் பாடுபட்டபோதிலும், அவருடைய சாதனைகளின் நிகர விளைவாக அமைந்தது உலகின் கணிசமான பகுதியில் தனிநபர் சுதந்திரங்கள் அனைத்தும் அழிக்கப்பட்டதாகும். லெனின் மரணம்[தொகு] விளாடிமிர் லெனின் மீது 1918-ஆம் ஆண்டு துப்பாக்கி சூடு நடந்தது. அதை ஒரு ரஷ்யப் பெண் நிகழ்த்தினார். இருப்பினும் அந்நிகழ்வில் லெனின் உயிர் பிழைத்தார். லெனின் இடைவிடாமல் நீண்டகாலம் உழைத்து வந்தது அவருடைய உடல் நலத்தைச் சீர் குலைத்தது. அதனால் 1922 மே மாதம் அவருக்குப் பக்கவாதம் ஏற்பட்டது. அவர் வேலை செய்யாமல் ஓய்வு எடுக்க வேண்டும் என மருத்துவர்கள் ஆலோசனை கூறினார்கள். அவருக்குத் திசு தடித்தல் என்னும் நோய் முற்றியது. பேச முடியாத நிலையும் ஏற்பட்டது. டிசம்பரில் இவரது வலக்கையும் செயல் இழந்தது. அது முதல் முற்றிலும் செயலற்ற நிலையிலேயே இருந்த லெனின் தனது 54-ம் வயதில் 1924-ஆம் ஆண்டு ஜனவரி 21-ஆம் நாள் மூளை நரம்பு வெடித்து மரணமடைந்தார். இவருடைய மறைவினால் நாடெங்கும் மக்கள் துயரத்தில் ஆழ்ந்தனர். அவருடைய உடல் தைலமூட்டி மாஸ்கோவிலுள்ள செஞ்சதுக்கத்தில் ஒரு அழகான கல்லறையில் வைக்கப் பெற்றது. அந்த உடல் இன்றும் அழியாமல் உள்ளது. அதனை இன்றும் ஆயிரக்கணக்கான மக்கள் நாள்தோறும் பார்த்து மரியாதை செலுத்தி வருகிறார்கள். உடல்[தொகு] லெனின் இறந்தாலும் அவருடைய உடல் பதப்படுத்தப்பட்ட நிலையில் ரஷ்யாவில் உள்ள செஞ்சதுக்கத்தில் பாதுகாக்கப்பட்டது. அலங்கரிக்கப்பெற்ற நிலையில் அவரது உடல் பொது மக்களின் பார்வைக்கு 1930ம் ஆண்டில் இருந்து வைக்கப்பெற்றது இவ்விடத்திற்கு லெனின் மாஸோ லியம் என்று பெயர். கிறிஸ்துவ மத வழக்கப்படி உடலானது புதைக்கப்பட வேண்டும் என கிறிஸ்துவ குருமார்கள் தொடர்ந்து வலியுறுத்தி கொண்டிருந்தனர். 1989-ல் ரஷ்ய பாராளுமன்ற உறுப்பினர் ஒருவர் லெனின் உடலை அவருடைய தாயாரின் சமாதிக்கு அருகில் அடக்கம் செய்ய வேண்டுமென கூறியதை அடுத்து பலத்த எதிர்ப்பு தெரிவிக்கப்பட்டது. சோவியத் யூனியன் உடைந்த பிறகு லெனின் உடல் முறைப்படி அடக்கம் செய்யப்பட வேண்டுமென கோரிக்கை பரவலாக எழுந்தது. இதனைத் தொடர்ந்து விளாடிமிர் புடினின் ஆட்சிகாலத்தில் லெனின் உடல் அடக்கம் செய்யப்படுமென அறிவிப்பு வெளிவந்தது. எதிர் கால விஞ்ஞான வளர்ச்சி இறந்தவர்களை உயிர்ப்பிக்கும் வல்லமை அடையக்கூடும் என்று அப்போதைய பொதுவுடமை தலைவர்கள் கருதியமையால் லெனின் உடல் பாதுகாக்கப்பட்டது என சொல்லப்படுகிறது. நூல்கள்[தொகு] - லெனின் 100 - கம்யூனிஸத்தின் செயல் தந்தை - பசுமைக்குமார் - லெனின் - மருதன் - லெனினுக்கு மரணமில்லை - மரியா பிரிலெழாயெவா - லெனின் - ஸ்டாலின் - லெனின் அரசும் புரட்சியும் - ரா.கிருஷ்ணய்யா - முதல் காம்ரேட் லெனின் - மருதன்jj மேலும் காண்க[தொகு] மேற்கோள்கள்[தொகு] வெளி இணைப்புகள்[தொகு] - Marx2Mao.org – Lenin Internet Library - யூடியூபில் Lenin's speech (video) – Lenin's speech with subtitles - Article on Lenin written by Trotsky for the Encyclopædia Britannica - Lenin and the First Communist Revolutions - Lenin Internet Archive Biography includes interviews with Lenin and essays on the leader - குட்டன்பேர்க் திட்டத்தில் விளாதிமிர் லெனின் இன் படைப்புகள் - வார்ப்புரு:Internet Archive author - வார்ப்புரு:Internet Archive author - வார்ப்புரு:Librivox author - Marxists.org Lenin Internet Archive – Extensive compendium of writings, a biography, and many photographs - Lenin's Popularity Highest in Years on Revolutionary's 144th Birthday. The Moscow Times, 22 April 2014. - The Lies We Tell About Lenin. Lars T. Lih. Jacobin. 23 July 2014.


text: கொத்தமல்லி (Coriandrum sativum) அல்லது மல்லி எனப்படுவது ஒரு மூலிகையும், கறிக்குப் பயன்படும் ஒரு சுவைப்பொருளும் ஆகும். இது அபியேசியே தாவரக் குடும்பத்தைச் சார்ந்தது. சிறு செடி வகையைச் சார்ந்தது. இச்செடி 50 செமீ உயரம் வளரக் கூடியது. இந்தியா முழுவதும் பயிரிடப்படுகிறது. வரலாறு இசுரேலில் கண்டெடுக்கப்பட்ட சில கொத்தமல்லி விதைகள் 8000 ஆண்டுகள் பழமையானவை எனக் கருதப்படுகின்றன. பயன்கள் உணவு கொத்தமல்லியின் இலை, தண்டு, வேர் அனைத்தும் மருத்துவப் பயன் கொண்டவை. . . சாம்பார், இரசம் போன்ற தமிழர் சமையலில் இதன் விதைகள் பயன்படுகின்றன.கொத்தமல்லி விதையை தனியா என்றும் அழைக்கின்றனர். கொத்தமல்லி இலையை பச்சடியாக, பொடியாக அல்லது கீரையாக ஆக்குவர். பயிரிடல் கொத்தமல்லி தட்பவெப்ப நிலை பொருந்திய இடத்தில் எளிதாக வளரக்கூடியது. ஒரு ஏக்கருக்கு சுமாராக 12-15 கிலோ விதை தேவைப்படும். நிலத்தினை உழுது , தொழு உரம் இறைத்து, பாத்தி கட்டிய நீர் பாய்ச்சப்பட்ட நிலத்தின், ஈர மண்ணில் கொத்துமல்லி விதைகளை தூவி, நிலத்தினை கீறி விட வேண்டும். நான்கு நாட்களுக்கு ஒரு முறை என 40 நாட்களில் 10 முறை தண்ணீர் பாய்ச்ச வேண்டும். நடவு செய்த 20 மற்றும் 35ம் நாட்களில் ஒரு கை களை எடுக்க வேண்டும். வாழையில் ஊடுபயிராக கொத்துமல்லியை சொட்டுநீர்ப் பாசன முறையில் சாகுபடி செய்கிறார்கள். மேலும் படிக்க இந்திய வாசனைத் திரவியங்கள் மேற்கோள்கள் சுவைப்பொருட்கள் மூலிகைகள்


சந்தோஷம் என்றுமே சலிக்காத பாடல்தான்! | சந்தோஷம் என்றுமே சலிக்காத பாடல்தான்! Published : 29 Oct 2014 09:18 am Updated : 29 Oct 2014 12:25 pm Last Updated : 29 Oct 2014 12:25 PM வாலி திரைப்படப் பாடல்கள் தவிர, புதுக்கவிதைகள் மற்றும் காவியங்களையும் எழுதியுள்ளார். திரைப்பாடல்களில் இவருக்கு இருந்த மரபின் செல்வாக்கு கவிதைகளில் எதிர் மறையான விளைவையே தந்தது. வெறுமனே எதுகை மோனைத் துணுக்குகளாக, டி. ராஜேந்தர் பாணி மொழி விளையாட்டாகவே இவரது பெரும்பாலான கவிதைகளை மதிப்பிட முடியும். வாலியின் படைப்பாற்றல் முழுமையாக வெளிப்பட்ட இடம் திரைப்பாடல்கள்தான். வாலிகவிஞர் வாலி பிறந்தநாள்வெகுஜன கவிஞன்வைரமுத்துவாலி பாடல் வரிகள் தீபாவளிக்கு இன்று முதல் சிறப்பு பஸ்கள் இயக்கம் கட்டுமானக் குறைபாடுகளைத் தவிர்க்க முடியுமா?


source: fineweb

text: குழந்தைகளை பெற்று வளர்ப்பது கஷ்டமான விஷயம் என்று ஜெனிலியா கூறினார். இது குறித்து நடிகை ஜெனிலியா அளித்த பேட்டி வருமாறு:– ஒரு குழந்தைக்கு அம்மா ஆன பிறகு எனக்குள் நிறைய மாற்றம். குழந்தையை பெற்றெடுத்து வளர்ப்பது எவ்வளவு கஷ்டமானது என்று இப்போதுதான் புரிந்தது. இதன் மூலம் என் தாய் மேல் எனக்கு நிறைய மரியாதை ஏற்பட்டது. என்னை பெற்று எவ்வளவு கஷ்டப்பட்டு வளர்த்து இருப்பார் என்று புரிந்து கொண்டேன். குழந்தைகளை பெற்று வளர்ப்பதில் கஷ்டமும் இருக்கிறது. சந்தோஷமும் இருக்கிறது. குழந்தை பெற்ற பெண்கள் மீதெல்லாம் எனக்கு மரியாதை ஏற்படுகிறது. நிறைய பெண்கள் குழந்தைகளை கவனிப்பதோடு வேலைக்கும் செல்கிறார்கள். அவர்கள் நிலைமைகளை பார்க்கும் போது பரிதாபம் ஏற்படுகிறது. அப்பாக்கள் வேலைக்கு போய் விடுவதால் மனைவி, குழந்தைகள் மேல் பற்று இல்லாமல் போய் விடுகிறது. எனவே பெண்களுக்கு மகப்பேறு விடுமுறை அளிப்பது போல ஆண்களுக்கும் மனைவி, குழந்தைகளோடு செலவிட விசேஷ விடுமுறைகள் அளிக்க வேண்டும். திருமணத்துக்கு பிறகு மனைவியாக, கர்ப்பிணியாக, தாயாக வாழ்ந்து நிறைய அனுபவங்கள் பெற்று விட்டேன். இப்போது மீண்டும் சினிமாவில் நடிக்கும் மன நிலைக்கு வந்துள்ளேன். விரைவில் படத்தில் நடிப்பேன். இவ்வாறு ஜெனிலியா கூறினார்.


text: சென்னை: 2015ம் ஆண்டு, வடகிழக்கு பருவமழை வந்த சுவடு தெரியாமல் பெய்து விட்டு போன நிலையில் டிசம்பரில் பெய்த வரலாறு காணாத மழையையும், அதனால் ஏற்பட்ட வெள்ள பாதிப்பையும், சென்னை காஞ்சிபுரம், திருவள்ளூர் மாவட்ட மக்கள் அத்தனை எளிதாக மறந்திருக்க மாட்டார்கள். நவம்பர் 30ம் தேதி மாலையில் தொடங்கிய மழை டிசம்பர் 2ம் தேதி அதிகாலை வரை நீடித்தது. வடகிழக்கு பருவமழை துவங்கியதில் தொடங்கி விட்டு விட்டு பெய்த மழைக்கு நவம்பர் 25ம் தேதிக்கு முன்பாகவே சென்னை, காஞ்சிபுரம், திருவள்ளூர் மாவட்டங்களில் இருந்த ஏரிகள் நிரம்பி விட்டன. நவம்பர் 30 தொடங்கி டிசம்பர் 2ம் தேதி வரை விடாமல் கொட்டிய மழைக்கு சென்னையின் குடிநீர் ஆதாரங்களாக இருந்த ஏரிகள் அனைத்தும் நிரம்பி உடையும் நிலையை அடைந்தது. செம்பரம்பாக்கம், புழல் ஏரிகளில் திறக்கப்பட்ட தண்ணீர் அடையாறு, கூவம் ஆறுகளை தெறிக்க விட்டது. ஆற்றங்கரையோர மக்கள் கடும் வெள்ள பாதிப்பை சந்தித்தனர். மூழ்கிய சாலைகள் சென்னையில் சாலைகள் எல்லாம் மழை நீரில் மூழ்கி, போக்குவரத்து கிட்டத்தட்ட முழு பாதிப்பைச் சந்தித்து இருந்தது. ரயில் தண்டவாளங்களில் மழை நீர் தேங்கி ரயில் போக்குவரத்து முடங்கியது. மக்கள் வீடுகளை விட்டு வெளியேறி முகாம்களில் குடியேறினர். படகு போக்குவரத்து கடலில் ஓடிய படகுகளை எடுத்துக்கொண்டு வந்து மீனவர்கள் வெள்ளத்தில் சிக்கியவர்களை மீட்டனர். பேரிடர் மீட்புக்குழுவினர் தங்களின் உயிரைப் பணயம் வைத்து வெள்ளத்தில் சிக்கியவர்களை மீட்டு கரை சேர்த்தனர். இருளில் மூழ்கிய நகரம் பெரும்பாலான குடியிருப்புகள் தண்ணீரில் மூழ்க ஆரம்பித்தன. நகரமெங்கும் வெள்ளநீர் சூழ, வீட்டில் இருந்தவர்கள் வெளியேற முடியாமல் வீட்டிலேயே முடங்கிக்கிடந்தனர். மின்சாரம் துண்டிக்கப்பட்டது. மொட்டை மாடியில் தஞ்சம் சென்னை நகரமே நரகமானது. வெள்ளம் வீட்டிற்கு நுழையவே மொட்டைமாடிகளில் மக்கள் தஞ்சமடைந்தனர். காணும் இடமெங்கும் தண்ணீர் மயமாக காட்சியளித்தது. வீட்டை சுற்றி தண்ணீர் இருந்தும் குடிப்பதற்கு தண்ணீர் இன்றி மக்கள் சிரமப்பட்டனர். உணவுப் பொட்டலங்கள் உணவுக்கும் குடிநீருக்கும் மக்கள் தவிக்க உதவி செய்ய பல பகுதிகளில் இருந்தும் கரங்கள் நீண்டன. மீட்புக்குழுவினரின் மூலம் ஹெலிகாப்டரில் வந்து மொட்டை மாடியில் தஞ்சமடைந்தவர்களுக்கு உணவும், குடிநீரும் விநியோகம் செய்யப்பட்டது. நூற்றுக்கணக்கானோர் மரணம் நோயாளிகள் மருந்து மாத்திரைகளுக்காகவும் குழந்தைகள் பாலுக்காகவும், குடிநீருக்காகவும், உணவுக்காகவும் தவித்தனர். திடீர் மழை வெள்ளத்திற்கு சென்னையில் மட்டும் நூற்றுக்கணக்கானோர் உயிரிழந்தனர். வரலாற்று சாதனை கடந்த ஆண்டு வடகிழக்கு பருவமழையின் போது நவம்பர் 1ந்தேதி முதல் 30ம்தேதி நள்ளிரவு 12 மணி வரை சென்னையில் அதிகபட்சமாக 118 சென்டி மீட்டர் மழை பெய்தது. இதற்கு முன்பு கடந்த 1918ஆம் ஆண்டு சென்னையில் நவம்பர் மாதத்தில் 108.8 சென்டி மீட்டர் மழை பெய்து இருந்தது. கடந்த ஆண்டு மழை 97 ஆண்டு கால சாதனையை முறியடித்தது. நாடா புயல் இந்த ஆண்டு வடகிழக்கு பருவமழை காலத்தில் மிகக் குறைந்த அளவே மழை பதிவாகியுள்ளது. இது தண்ணீர் பஞ்சத்தை ஏற்படுத்தும் என்ற அச்சத்தை ஏற்படுத்தியது. ஆனால் நாடா புயலால் டிசம்பர் 1ம் தேதி முதல் சென்னை மற்றும் கடலோர மாவட்டங்களில் மழை பெய்யும் என்று ஆறுதல் சொன்னது வானிலை மையம். அதன்படி இன்று காலை முதல் விட்டு விட்டு மழை பெய்து வருகிறது. இந்த மழை வெள்ளத்தை ஏற்படுத்தாது என்று நம்பிக்கை கொடுத்துள்ளனர் வானிலை ஆய்வாளர்கள்.


text: {{Infobox Indian political party | party_name = இந்தியக் கம்யூனிஸ்டுக் கட்சிCommunist Party of India | abbreviation = CPI | party_logo = |logo_size = | flag = | colorcode = | founder = |general_secretary = து. ராஜா |ppchairman = வினாய் விசுவம் | loksabha_leader = கே. சுப்பராயன் | rajyasabha_leader = வினாய் விசுவம் | foundation = | publication = {{list collapsed|title=பத்திரிகைகள்|நியூ ஏஜ்முக்தி சங்கார்சுஜனயுகம்நவயுகம்கலந்தார்ஜனசக்தி}} | headquarters = அஜோய் பவன், 15, இந்திரசித் குப்தா மார்க்கம், புது தில்லி, இந்தியா-110002 | eci = தேசியக் கட்சி | alliance = | loksabha_seats = | rajyasabha_seats = | ideology = பொதுவுடைமைமார்க்சியம்–லெனினிசம் | position = இடதுசாரி |students = அனைத்திந்திய மாணவர் கூட்டமைப்பு | youth = அனைத்திந்திய இளைஞர் கூட்டமைப்பு | women = இந்திய மகளிர் தேசிய கூட்டமைப்பு | labour = அனைத்திந்திய தொழிற்சங்கப் பேரவை பாரதிய கெட் மசுதூர் ஒன்றியம் | peasants = அகில இந்திய விவசாயிகள் சங்கம் | website = | native_name = | native_name_lang = | membership = | colours = சிவப்பு |state_seats_name = மாநிலப் பேரவைகள் |state_seats = | state2_seats_name = மாநில சட்டமன்ற மேலவைகள் | state2_seats = (பிகார்) | no_states = | international = கம்யூனிச, உழைப்பாளர் கட்சிகளின் பன்னாட்டுக் கூட்டு | tribal wing = | electoral_symbol = }} இந்தியப் பொதுவுடமைக் கட்சி அல்லது இந்தியக் கம்யூனிஸ்ட் கட்சி (Communist Party of India'') ஓர் இந்திய அரசியல் கட்சியாகும். இக்கட்சி எப்பொழுது தொடங்கப்பட்டது என்பது குறித்து இந்தியக் கம்யூனிச இயக்கத்தில் இரு வேறு கருத்துகள் உள்ளன. திசம்பர் 26, 1925-ஐ தன் நிறுவன நாளாக இந்தியக் கம்யூனிஸ்ட் கட்சி குறிப்பிடுகிறது. து. ராஜா 21 சூலை 2019 அன்று இந்திய பொதுவுடமைக் கட்சியின் அகில இந்தியப் பொதுச் செயலாராகத் தேர்ந்தெடுக்கப்பட்டார். இது இடது முன்னணியின் ஒரு அங்கமாகும். இரா. முத்தரசன் என்பவர் இந்தியக் கம்யூனிஸ்ட் கட்சியின் தமிழ்நாடு மாநிலத் தலைவராக இருக்கிறார். கட்சியில் பிளவு 1962-இல் நடைபெற்ற இந்தியச் சீனப் போரின் காரணமாக கட்சித் தலைவர்களுக்கிடையே சீனாவை ஆதரிப்பதா அல்லது எதிர்ப்பதா என்ற முரண்பாடுகள் ஏற்பட்டது. எஸ். ஏ. டாங்கே தலைமையிலான தலைவர்கள் சோவியத் ஒன்றியம் மற்றும் இந்தியாவை ஆதரித்தனர். சில தலைவர்கள் சீனாவை ஆதரித்தனர். இதன் காரணமாக 1964-இல் சீன ஆதரவு நிலைப்பாடு கொண்ட தலைவர்கள் 1964-இல் புதிய மார்க்சிஸ்டு கட்சியை நிறுவினர். ஆயினும் கொள்கை கோட்பாடுகள் ஒன்றே கொண்டிருந்தபோதிலும் ஏன் இடது வலது என பிரிந்த காரணம் ஏனென்று தெரியவில்லை. ஆரம்ப கால வரலாறு ரஷ்யப் புரட்சி அக்டோபர் 1917ல் வெற்றி பெற்ற பிறகு மேற்கத்திய நாடுகளிலும் கீழ்த் திசை நாடுகளிலும் [மார்க்சியம்||மார்க்சியக்] கொள்கைகளில் ஈடுபாடு கொண்டிருந்த படித்த அறிவாளிகள் கம்யூனிஸ்ட் கட்சிகளை அமைக்கத் தொடங்கினார்கள். அதே போன்று இந்தியாவிலும் வெளிநாடுகளிலும் இருந்த படித்த எம். என். ராய் போன்ற அறிவாளிகளின் சில குழுக்கள் மார்க்சியத்தின் பொதுவான கோட்பாடுகளை இந்தியாவின் சூழ்நிலைக்கு ஏற்ப, பழைய சோவியத் ஒன்றியத்தில் இருந்த தாஷ்கண்ட் நகரத்தில், இந்தியப் பொதுவுடமைக் கட்சியைத் தெடங்கினார்கள். 1925 களின் முதல் பாதியில் இந்தக் குழுக்கள் [கம்யூனிஸ்ட் அகிலம்|கம்யூனிஸ்ட் அகிலத்தின்] (Comintern - சர்வதேச கம்யூனிஸ்ட் இயக்கத்தின் கூட்டமைப்பு) வழிகாட்டலில் ஒன்று சேர்ந்து இந்திய கம்யூனிஸ்ட் கட்சியைத் துவக்கின. மக்களை ஒன்று திரட்ட மும்பை, வங்காளம், பஞ்சாப் மற்றும் ஐக்கிய மாநிலங்களில் விவசாயிகள்-தொழிலாளர்கள் கட்சிகள் அமைக்கப்பட்டன. இந்தக் கட்சிகள் மூலமாகவும் [[அகில இந்திய தொழிற்சங்கக் காங்கிரஸ் (All India Trade Union Congress-AITUC) மூலமாகவும் விவசாயிகள், தொழிலாளர்கள் இயக்கங்களில் கம்யூனிஸ்டுகள் பங்கேற்றனர். பம்பாயில் பலம் வாய்ந்த கர்னி-காம்கார் யூனியன் மூலம் நடந்த கூலி உயர்வுக்கான போராட்டங்களுகு கம்யூனிஸ்ட்டுகள் தலைமை வகித்தனர். ஆங்கிலேய காலனி ஆட்சியாளர்களின் ஒடுக்குமுறை அப்போது இந்தியாவில் ஆங்கிலேய காலனிய ஆட்சி நடந்து கொண்டிருந்தது. அவர்கள் ஆரம்ப காலத்திலிருந்து கம்யூனிஸ்டுகளை வேட்டையாடத் தொடங்கினர். ஆட்சியைக் கவிழ்க்க சதி செய்ததாக சதி வழக்குகள் போட்டு கம்யூனிஸ்டுகளின் அரசியல் நடவடிக்கைகளை முடக்க முயற்சித்தனர். 1929 மார்ச்சில் இந்தியக் கம்யூனிஸ்ட் கட்சியின் முக்கியத் தலைவர்கள் கான்பூர், மீரட் போன்ற சதி வழக்குகளில் குற்றஞ்சாட்டப்பட்டு கைது செய்யப்பட்டனர். இரண்டாம் உலகப் போரின் ஆரம்பத்தில் போர் எதிர்ப்பின் காரணமாக பல தலைவர்கள் கைதாகினர். இட்லரை [சோவியத் யூனியன்|சோவியத் யூனியனை] ஆங்கிலேயருக்கு ஆதரவாக தாக்கிய போது ஆங்கிலேயர்கள் இந்தியப் பொதுவுடமைக் கட்சிக்கு ஆதரவாக இருக்க ஆரம்பித்தார்கள். காங்கிரசுடன் உறவு கம்யூனிஸ்ட் கட்சி இந்திய தேசிய விடுதலை இயக்கத்தில் காங்கிரஸ் கட்சியின் தலைமையை தட்டிக் கேட்கவில்லை. தேசிய விடுதலை இயக்கத்துக்கு தலைமை ஏற்கவும் முயற்சிக்கவில்லை. காங்கிரசின் உள்ளிருக்கும் முற்போக்கு பிரிவினரை ஈர்த்து காங்கிரசுக் கட்சியை இடது சாரி திசையில் திருப்பலாம் என்று 1921 அகமதாபாத் காங்கிரஸ் மாநாட்டில் கம்யூனிஸ்ட்கள் முயற்சித்தனர். முழு விடுதலையை அடைவதை காங்கிரஸ் கட்சியின் திட்டமாக நிறைவேற்றும்படி செய்யப் போராடினார்கள். ஆனால் இந்திய சுதந்திரத்திற்கு பிறகு 1947 ஆம் ஆண்டு இந்தியாவில் பல மாநிலங்களில் கம்னியூஸ்ட் கட்சிகள் ஆயூதம் ஏந்திய போராட்டமுறையில் ஆட்சி அமைப்பதை காரணம் காட்டி அன்றைய காங்கிரஸ் கட்சியை சார்ந்த இந்திய முதல் பிரதமர் ஜவஹர்லால் நேருவால் தடை செய்யப்பட்டது. பின்பு இதற்கிடையே ஏற்பட்ட சர்வதேச இடதுசாரி கம்யூனிஸ்ட்களின் தலைமையிடமான (பொலிட்பீரோ) தலையீட்டால் இந்தியாவில் கம்னியூஸ்ட் கட்சி தேர்தல் அரசியலில் ஈடுபடலாம் என்று பிரதமர் நேரு தடையை 1952 நீக்கினார். பின்பு 1952 ஆம் ஆண்டு முதல் இந்தியாவில் நேரடியாக தேர்தல் அரசியலில் கம்னியூஸ்ட் கட்சி செயல்பட ஆரம்பித்தது. இந்தியாவில் ஆளும் காங்கிரஸ் கட்சிக்கு எதிரான கொள்கை சித்தாந்தம் உடைய பலமான எதிர்கட்சியாக கம்னியூஸ்ட் கட்சி செயல்பட்டு வந்தது. பிறகு 1969 ஆம் ஆண்டு பிரதமர் இந்திரா காந்தி அவர்கள் தலைமையிலான காங்கிரஸ் கட்சி பிளவுற்ற போது இந்திரா காங்கிரசுக்கு இந்திய கம்யூனிஸ்ட் கட்சி ஆதரவளித்தது. பின்பு காங்கிரஸ் கட்சிக்கு கூட்டணி ஆதரவு நிலையை கம்யூனிஸ்ட் கட்சி எடுத்ததாலே பெரும் பின்னடைவு ஏற்பட்டது. அதனால் இந்தியாவில் இந்திய கம்யூனிஸ்ட் கட்சி மற்றும் இந்திய மார்க்சிஸ்ட் கம்யூனிஸ்ட் கட்சி தனித்து வெற்றி பெற்று இந்தியாவை ஆளும் மத்திய அரசாக ஆட்சி அமைக்க முடியாத நிலையும், அக்கட்சியின் தனித்தன்மையும் இழந்ததாக கூறப்படுகிறது. மேற்கோள்கள் வெளி இணைப்புகள் இந்தியக் கம்யூனிஸ்ட் கட்சியின் இணையத்தளம் தமிழக அரசியல் கட்சிகள் இந்திய அரசியல் கட்சிகள் 1920இல் நிறுவப்பட்ட அரசியல் கட்சிகள் இந்திய பொதுவுடமைக் கட்சிகள்


text: தேவையா இதெல்லாம், அவங்களை போட்டு துவைச்சதால என்ன பலன், அறிவுக்கும் செயலுக்கும் சம்பந்தமே இல்லாத விஷயம் அது, நாம் தமிழர் என்று மூலைக்கு மூலை கத்தினால் மட்டும் போதுமா? நம்முடைய செயல்கள் எல்லாமே முட்டாள் தனத்தையே வெளிப்படுத்துகிறது. -அ.பஹ்ருத்தீன் 08-ஏப்-2013 22:38:54 IST என்னதான் கெக்கர பெக்கரனு பக்க பக்கமா கமெண்ட் எழுதினாலும், மதவெறியும், அரசியலின் தந்திரங்கள் தெரியாத ஏமாளி மக்களும் இருக்கும்வரை நாட்டிற்கு ஒரு நல்லதும் நடக்க போவதில்லை, வேண்டும் ஒரு எழுச்சி, உறங்கி கிடக்கும் மக்கள் அகில இந்திய அளவில் தீப்பொறியாய் கிளம்பி புரட்சி நடத்தினாலே ஒழிய ஒரு புண்ணாக்கும் நடக்க போவதில்லை. சிந்திக்க வேண்டிய மாணவ சமுதாயமே முட்டாள்தனமாக இருக்கும் போது இந்தியாவின் எதிர்காலமும் இருளை நோக்கியே பயணிக்கிறதுஅ.பஹ்ருத்தீன் 30-மார்-2013 03:44:00 IST லோக்கல் மீடியாக்களையும் அரசியல் வாதிகளின் பிரச்சாரங்களையும் பார்த்து உலகை காணும் இந்த மாணவர் சமுதாயம் வருங்காலத்தில் ஒரு சிந்தனை மழுங்கிய ஏளனத்துக்குரிய தமிழ் சமூதாயமாகவே உருவெடுக்கும், 10 வருடங்களுக்கு பிறகு நாம் இன்னும் முட்டாள்களாகவே இருப்போம். ஏற்கனவே இந்தியாவில் கூட தமிழர்கள் என்றால் ஏளனமாகத்தான் பார்க்கிறார்கள். நான் சொன்ன இந்த விஷயத்தை கூட இங்கே எப்படி புரிந்து கொள்ளபோகிறார்கள் என்று தெரியவில்லை. தமிழன் தமிழன் என்று கத்துவதில் மட்டுமே நாம் உயர்ந்துவிட முடியாது. 22-மார்-2013 21:24:58 IST Mr.R.Subramanian சொன்னது மிக சரியான விஷயம், மேலும் அவர் சொன்னது போலவே அதை எத்தனை பேர் சரியாக புரிந்து கொள்வார்கள் என்பதுவும் தெரியவில்லை. நாம் ஆட்டு மந்தைகளாகவே வாழ்ந்துவருகிறோம். மீடியாவை தாண்டி சிந்திக்க பழகவேண்டும். அ.பஹ்ருத்தீன் 22-மார்-2013 00:01:30 IST


5 லட்சம் லிட்., தண்ணீர் சப்ளை: எம்.பி., சொந்த நிதியில் வழங்கல்| Dinamalar தமிழ்நாடு 5 லட்சம் லிட்., தண்ணீர் சப்ளை: எம்.பி., சொந்த நிதியில் வழங்கல் நாமக்கல்: தண்ணீர் பற்றாக்குறையாக உள்ள இடங்களில், மக்களின் தேவையை பூர்த்தி செய்யும் வகையில், எம்.பி., சுந்தரம், தன் சொந்த நிதியில், லாரிகள் மூலம் குடிநீர் வினியோகம் செய்யும் பணியை துவக்கி வைத்தார். நாமக்கல் மாவட்டத்தில் உள்ள, நாமக்கல், சேந்தமங்கலம், ராசிபுரம், ப.வேலூர், திருச்செங்கோடு, சேலம் மாவட்டம் சங்ககிரி சட்டசபை தொகுதி மக்களுக்கு, கோடைகாலம் முழுவதும், குடிநீர் வினியோகம் செய்ய, எம்.பி., சுந்தரம் நடவடிக்கை எடுத்துள்ளார். அதன்படி, தொகுதிக்கு, ஒரு லாரி வீதம், ஆறு லாரிகள் இயக்கப்படுகின்றன. அதற்கான பணி நேற்று துவக்கப்பட்டது. நாமக்கல் சட்டசபை தொகுதியில், கணேசபுரத்தில், தண்ணீர் வினியோகத்தை எம்.பி., சுந்தரம் துவக்கி வைத்தார். அப்போது, அவர் கூறுகையில், ''மாவட்டத்தில் உள்ள, ஆறு சட்டசபை தொகுதிகளில், தொகுதிக்கு ஒரு லாரி வீதம், ஆறு லாரிகள் மூலம், நாள்தோறும், ஒரு லட்சம் லிட்டர் தண்ணீர், பற்றாக்குறை உள்ள இடங்களில் வினியோகம் செய்யப்படும்,'' என்றார்.


text: தீபாவளி: தலைநகரில் பட்டாசுகள் விற்க, பயன்படுத்த தில்லி அரசு தடை- Dinamani தீபாவளி: தலைநகரில் பட்டாசுகள் விற்க, பயன்படுத்த தில்லி அரசு தடை By DIN | Published on : 16th September 2021 02:28 AM | அ+அ அ- | | புது தில்லி: தில்லியில் ஆபத்தான வகையில் மாசு அளவு அதிகரித்துள்ளதன் காரணமாக தீபாவளியின் போது பட்டாசுகள் இருப்பு வைப்பது, விற்பது மற்றும் பயன்படுத்துவதற்கு தில்லி அரசு புதன்கிழமை தடை விதித்தது. இதுதொடா்பாக முதல்வா் அரவிந்த் கேஜரிவால் வெளியிட்ட சுட்டுரைப் பதிவில் தெரிவித்திருப்பதாவது: கடந்த 3 ஆண்டுகளாக தீபாவளியின் போது தில்லியில் கடுமையான மாசு அளவு இருந்ததால் முழு தடை விதிக்கப்பட்டது. தில்லியில் அனைத்து விதமான பட்டாசுகள் இருப்பு வைப்பது, விற்பது, பயன்படுத்துவது ஆகியவற்றுக்கு முழு தடை விதிக்கப்பட்டு வருகிறது. கடந்த ஆண்டைப் போல இந்த ஆண்டும் முழு தடை விதிக்கப்பட்டுள்ளது. அப்போதுதான், மக்கள் பாதுகாப்பாக வாழ முடியும். இந்த சூழலின் தீவிரத்தை மதிப்பிட்ட பிறகு கடந்த ஆண்டு பட்டாசுகளுக்கு முழுத் தடை விதிக்கப்பட்டது. இது வியாபாரிகளுக்கு இழப்பை ஏற்படுத்தியது. அதனால் பட்டாசுகள் மீதான முழு தடையைக் கருத்தில் கொண்டு பட்டாசுகளை இருப்பு வைக்காமல் இருக்குமாறு வியாபாரிகளுக்கு நான் மீண்டும் வேண்டுகோள் விடுக்கிறேன் என்று தெரிவித்துள்ளாா். தில்லி சுற்றுச்சூழல் துறை அமைச்சா் கோபால் ராய் கூறுகையில், 'கரோனா நோய்த் தொற்றுகால முழுவதும் மோசமான காற்று மாசு இருக்கும் பிராந்தியங்களில் பட்டாசுகளுக்கு முழுத் தடை விதிக்க தேசிய பசுமைத் தீா்ப்பாயம் அழைப்பு விடுத்திருந்தது. கடந்த மூன்று ஆண்டுகளுக்கான மத்திய மாசுக் கட்டுப்பாட்டு வாரியத்தின் தரவுகளின்படி தில்லியில் பெரும்பாலும் காற்றின் தரம் மோசம் பிரிவில் இருப்பது தெரியவந்துள்ளது. கடந்த ஆண்டு தில்லி தவிர, ராஜஸ்தான், ஒடிசா, சிக்கிம், மேற்குவங்கம், சண்டீகா், உத்தரப் பிரதேசத்தின் 13 மாவட்டங்களில் பட்டாசுகளுக்கு முழுத் தடை விதிக்கப்பட்டிருந்தது. கடந்த ஆண்டு தில்லியில் தீபாவளிக்கு முதல் நாளான நவம்பா் 6-ஆம் தேதி பட்டாசுக்கு முழுத் தடை விதிக்க தில்லி அரசு முடிவு செய்தது. தில்லி காவல் துறையினா் ஏற்கெனவே பட்டாசுகள் விற்பனைக்காக தாற்காலிகமாக உரிமங்களை வழங்கியிருந்தனா். இதன் காரணமாக வியாபாரிகளும், டீலா்களும் இழப்பை சந்தித்தனா். மேலும், பட்டாசுகள் எளிதாக கிடைத்ததால் குடியிருப்புவாசிகள் தில்லியில் பட்டாசுகள் வெடித்த சம்பவங்களும் நிகழ்ந்தன. இதுபோன்ற சூழலைத் தவிா்க்கும் வகையில் கடந்த ஆண்டைப் போலவே அனைத்துவகையான பட்டாசுகளையும் விற்கவும், பயன்படுத்தவும், இருப்புவைக்கவும் உடனடியாக முழு தடை விதிக்கும் வகையில் தில்லி மாசுக் கட்டுப்பாட்டுக் குழு உத்தரவுகளைப் பிறப்பிக்க உள்ளது என்றாா்.


text: உமர் காலித்திற்குள் 'தீவிரவாதியை' தேடுகிறார்கள் - தாரப் ஃபரூக்கி | Aran Sei இல்லாத பூனையை இருட்டில் தேடும் குருடர்கள் போல, உமர் காலித்திற்குள் "தீவிரவாதியை" தேடுகிறார்கள். நாங்கள் சிரித்தபோது அந்த சிரிப்பு உமர்காலித்தை வருத்தப்பட வைத்தது. லட்சக்கணக்கான மக்கள் பட்டினியிலும் கவலையிலும் இருப்பது அவரது சொந்த மகிழ்ச்சிகூட அவருக்கு அந்நியமாகிவிட்டது. சிலர், உமர் காலித்தின் அப்பாவித்தனத்திற்கு சாட்சியாய் இருக்க, வேறு சிலர் அவர் தீவிரவாதி இல்லை எனில் விடுதலை செய்யப்பட்டு விடுவார் என சாதாரணமாக கூறுகின்றனர். ஒரு மிகப் பெரிய கூட்டம் நெருப்பில்லாமல் புகையாது என தத்துவம் பேசுகிறார்கள். இது ஒரு சில வருடங்களுக்கு முன்னால் கூட உண்மையாக இருக்கலாம்.ஆனால் இன்று சமூக வலைதளங்கள் இருக்கும் நிலையில், நெருப்பையும் புகையையும் உண்டாக்குவது கணினி வரைகலைகளே. இப்போதைய கேள்வி உமர்காலித் தீவிரவாதியா இல்லையா என்பதே. என்னிடம் இதற்கு பதிலில்லை. நான் இதுவரை எந்த தீவிரவாதியையும் சந்தித்ததும் இல்லை. அவர்களோடு தொடர்பு கொண்டதும் இல்லை. நான் உமர் காலித்தை பலமுறை சந்தித்துள்ளேன். பல நூறு முறை பேசி உள்ளேன். தீவிரவாதிகள் எது பற்றி பேசுவார்கள் என்று எனக்குத் தெரியவில்லை. உமர் காலித் என்னிடம் கூறியவற்றுள் சில அவரை "தீவிரவாதி"யை போல காட்டியிருக்கக் கூடும். இது போன்ற "தீவிரவாதி"களை சந்தித்து இருப்பதாக தெரிவதால், நான் உமர் காலித்துடன் நடத்திய விவாதங்களில் சிலவற்றை பகிர்ந்து கொள்ள விரும்புகிறேன். அதிலிருந்து ஒருவேளை அவருக்குள் இருக்கும் "தீவிரவாதியை" கண்டுபிடிக்க முடியலாம். அவரை கைது செய்வதற்கு மூன்று நாட்கள் முன்பு வரை அவர் ஜெய்ப்பூரில் இருந்தார். கொரோனா தொற்று பரவல் விளைவாக ஏற்பட்ட ஊரடங்கினால் நானும் ஜெய்ப்பூருக்கு சென்று விட்டேன். நாங்கள் இருவரும் தினமும் சந்தித்து பல மணிநேரங்கள் நீண்ட விவாதங்களை நடத்தி இருக்கிறோம். என் மனைவி கூட அவரை சந்தித்து விவாதம் செய்திருக்கிறாள். அவரை சந்தித்து விட்டு வந்து "எவ்வளவு அமைதியான பண்பாடான பையன். இது போன்ற பையன்களைத்தான் ஒவ்வொரு அப்பாவும் தன் பெண்ணுக்கு திருமணம் முடிக்க விரும்புவார்கள். " என்று குறிப்பிட்டார். "அதில் இரண்டு பிரச்சனை. ஒன்று அவர் படித்திருப்பது. இன்னொன்று அவர் ஒரு முஸ்லீமாக இருப்பது. அதனால் அவர் ஒரு 'தீவிரவாதி' என்றேன் நான். என் மனைவி சிரித்தாள். இத்தகைய சொற்கள் இனிமேலும் நகைச்சுவையாக இருக்காது என்பதை உடனடியாக உணர்ந்ததால் நான் சிரிக்கவில்லை. எனக்கும் காலித்திற்கும் இடையே ஒரு அமைதியான நட்பு இருந்தது. எப்போதும் தனது ஒரு கையை பின்புறம் வைத்துக்கொண்டு நிற்கும் காலித், அதை வலுப்படுத்துவது போல அழுத்திக் கொண்டு இருப்பார். மற்றவர்கள் பேசுவதைக் கவனிக்கும் போது தொடர்ந்து ' ம்ம்' ' ம்ம்' என்று மட்டும் முணகுவார். அது எனக்கு சிறிது எரிச்சலாகக் கூட இருக்கும். நான் இதை அவரிடம் பலமுறை எடுத்துக் கூறி, அடுத்த 'ம்ம்' போடுவதற்கு முன் கொஞ்சம் இடைவெளி கொடு என்று கூட சொல்லி இருக்கிறேன். ஆனால் அது அவருடைய இயல்பாக இருந்தது. கருத்த கண்களையுடைய அவர் நிற்பதற்குப் போதுமான உடல் எடையையே கொண்டிருந்தார். அதில் சிறிது குறைந்தாலும் காற்றில் பறந்து விடுவது போல இருந்தார். ஆனால் சிறந்த குறிப்பிடத்தக்க நல்ல எண்ணங்களை கொண்டிருப்பவர். நான் அவருடன் நடத்திய விவாதங்களைப்பற்றி கூறி விடுகிறேன். அதன்மூலம் அவருக்குள் ஒளிந்திருக்கும் 'தீவிரவாதியை' வெளிக்கொண்டு வருவோம். பெரும்பாலும் அவர் கைது பற்றித்தான் எங்கள் உரையாடல் இருந்தது. அவர் கைது செய்யப்படுவாரா மாட்டாரா என்பது பற்றி அல்ல. ஆனால் எப்போது, எவ்வளவு நாட்கள் என்பதுதான் கேள்வி. "அவரை ஏன் கைது செய்ய வேண்டும்? அவர் என்ன தவறு செய்தார்?" என்ற கேள்விகளையே பல முறை ஒரு சிலர் கேட்டனர். முன்பு போலவே இந்த நாட்டில் சட்டம் வேலை செய்கிறது என நம்புபவர்களும் இன்னும் இருக்கிறார்களே என எண்ணி அவர்களைப் பார்த்து எங்களுக்கு சிரிப்புத்தான் வந்தது. இந்த மாயை இன்னும் சிறிது காலத்தில் மறைந்து விடும் என்பது உறுதி. ஆதித்யநாத் அரசு, மருத்துவர் கஃபீல்கானை கைது செய்து , கடந்த ஜனவரி 29லிருந்து எட்டு மாதங்களாக சிறையில் அடைத்து சித்ரவதை செய்தது. அவர் டிசம்பர் 12, 2019 அன்று அலிகார் முஸ்லீம் பல்கலைக்கழகத்தில் சிஏஏ, என்ஆர்சி பற்றி பேசியதற்காகத்தான் அவர் கைது செய்யப்பட்டார். அவர் மீது வைக்கப்பட்ட குற்றச்சாட்டுகள் என்ன தெரியுமா? ஆரம்பத்தில் அவர் மீது , மத அடிப்படையில் இரு குழுக்களிடையே எதிர்ப்புணர்வைத் தூண்டியதாக, சட்டப்பிரிவு 153A வின் கீழ் வழக்கு பதிவு செய்யப்பட்டது. பின்னர் சட்டப்பிரிவு 153B ( பழி சுமத்துதல், நாட்டின் ஒருமைப்பாட்டிற்கு ஊறு விளைவித்தல்), பிரிவு 109 ( தூண்டுதல்) மற்றும் இனங்களுக்கிடையே வெறுப்புணர்வையும், பகைமை உணர்வை உருவாக்குவது அல்லது வளர்ப்பது 502(2) ஆகிய சட்டங்களின் கீழ் வழக்கு பதிவு செய்யப்பட்டது. அவரை கைது செய்த பின்பு பிப்ரவர் 13 ல் தேச பாதுகாப்புச் சட்டம் (NSA) அவர் மீது பாய்ந்தது. தேச பாதுகாப்பு சட்டம் என்பதுதான் என்ன? இந்த சட்டத்தின்படி, ஒருவர் தேசத்தின் பாதுகாப்பிற்கும் அல்லது சட்டம் ஒழுங்கிற்கும் பங்கம் விளைவிக்கலாம் என நிர்வாகம் நினைத்தால் கூட எவ்வித குற்றச்சாட்டும் இன்றி 12 மாதங்கள் சிறை வைக்கமுடியும். எனினும், இதனை மூன்று மாதங்களுக்கு மேல் நீடிக்க , ஒரு ஆலோசனைக் குழுவின் ஒப்புதல் பெற வேண்டும். இதன் பொருள் யாரையும் எளிதில் ஒரு வருடத்திற்கு சிறை வைக்கலாம். அவரது குடும்பத்தினர் எதுவும் செய்ய இயலாது. "அவர் நிரபராதி என்றால் தானாகவே விடுதலை செய்யப்படுவார் " என நீட்டி முழங்குபவர்களிடம் நான் கேட்க விரும்புவது இதுதான். நீங்கள் நிரபராதி தானே? ஏன் உங்களை ஒரு வருடம் சிறை வைக்கக் கூடாது? 18 வயதான எல்லோரையும் ஏன் ஒரு வருடம் சிறையில் தள்ளக் கூடாது? நாம் எல்லோரும் நிரபராதிகள் தானே? தானாகவே விடுதலை ஆவோம் தானே? இதற்கு உங்களிடம் பதில் உள்ளதா? எட்டு மாதங்களுக்குப் பிறகு உயர்நீதிமன்றம், மாவட்ட நிர்வாகத்தை கண்டித்து, தனது தீர்ப்பில், தேச ஒருமைப்பாட்டிற்கும், நாட்டின் ஒற்றுமைக்கும் அறைகூவல் விடுக்கும் கஃபீலின் முழு பேச்சையும் சிறிதும் கவனிக்காமல் அவர் மீது தேச பாதுகாப்புச் சட்டத்தின்படி தவறாக குற்றம் சுமத்தி உள்ளது என மிகத் தெளிவாக கூறியுள்ளது. இதுதான் உமருக்கும் நடக்கும். நான் உறுதியாக கூறுகிறேன். மூன்று, ஆறு, ஒன்பது மாதங்கள், ஏன் ஒரு வருடத்திற்குப் பிறகு நீதிமன்றம் , அவரது தேசப்பற்றையும் ஒருமைப்பாட்டையும் பிரதிபலிக்கும் பேச்சை, செயல்களை, கருத்துக்களையும் நிச்சயம் ஏற்றுக் கொள்ளும். ஆனால் அதுவரை, கஃபீல் எட்டு மாதங்களை வீணாக்கியது போல, ஒரு முழு வருட வாழ்க்கையையும் அவர் சிறையில் வீணாக்க வேண்டும். நாம் நெருக்கடி நிலை காலத்தில் அனைத்து எதிர் கட்சித் தலைவர்களும் சிறையிலடைக்கப்பட்டதை கேட்டிருக்கிறோம். குறைந்தது அப்போது அவசர நிலை என்றாவது அறிவித்திருந்தார்கள். இப்போது இருப்பது ஒரு புதிய வகை நெருக்கடி நிலை மிக அமைதியாக தன் வேலையைச் செய்து கொண்டு உள்ளது. அனைத்துக் குரல்களும் படிப்படியாக ஒடுக்கப்படும். ஒவ்வொருவராக சிறையில் அடைக்கப்படுவர். அவர்களால் வெளியே வர முடியாது. ஜனநாயகத்தை ஏமாற்றியவர்கள் இந்த நாட்டில் இன்னும் வாழ்ந்து கொண்டுதான் இருக்கிறார்கள். அவர்கள் கண்டிப்பாக உண்மையை உணர்வார்கள். உண்மைக்காகப் போராடிச் சிறை செல்வது ஒரு கெடுவாய்ப்பு அல்ல. மாறாக, ஒரு புரட்சியாளனின் மனதிற்குள் சென்று உண்மையை அறிவது நாட்டின் உயரிய விருதான அசோக சக்கரா விருதை வாங்குவது போன்றதுதான். அந்த விருது ஒவ்வொரு புரட்சியாளனும் பெருமையுடன் நெஞ்சில் ஏந்திக் கொள்ள விரும்புவதுதான். ஆனால் தாங்கள் விரும்பாதவற்றைப் பேசியதற்காக, தங்கள் எதிர்ப்பைக் காட்ட தலையை உயர்த்தியதற்காக, அவர்களுக்கு முன்னால் தலை வணங்க மறுத்ததற்காக, மறு நிரூபணம் வேண்டி மற்றும் தங்கள் மறுப்பை முகத்தில் வெளிகாட்டியதற்காகவே நிரபராதிகளை சிறைக்குள் தள்ளுவது பற்றி இங்கு பேசவேண்டியது பொருத்தமானதாகும். இத்தகைய நபர்களை நீங்கள் என்ன சொல்வீர்கள்? ஓ! நான் மறந்தே விட்டேன். உமருடன் நான் உரையாடல் பற்றி தொடர்கிறேன். அப்போதுதான் நீங்களும் நானும் உமருக்குள் இருக்கும் 'தீவிரவாதி' யை கண்டுபிடிக்க முடியும். உமர் அடிக்கடி கூறுவது " நான் முஸ்லீம்களுக்காகப் போராடுகிறேன். ஏனெனில் அவர்கள் அடக்குமுறைக்கு ஆளாகிறார்கள். ஒரு வேளை முஸ்லீம்கள் அடக்குமுறை செலுத்துபவர்களாக இருந்தால், அவர்களை எதிர்த்து போராடுவேன். பலவீனமானவர்களுக்காக, அவர்கள் தலித்தாகவோ, தொழிலாளர்களாகவோ, கலைஞர்களாகவோ, அல்லது பொருளாதாரத்தில் பின்தங்கி உள்ள யாராக இருந்தாலும் அவர்களுக்காக நான் போராடுவேன்." நான் அவரிடம், "உங்களுக்குப் போராடுவதின் மீது ஒரு கவர்ச்சி உள்ளது" என்று கூறிய போது அவர், "அவர்கள் மக்களை ஒடுக்கும் வரை எனது இந்த போராடும் பண்பு போகாது. அவர்கள் ஒடுக்குவதை விட்டு விடட்டும். நானும் போராடுவதை விட்டு விடுகிறேன்." என்றார் மிக அழுத்தமாக. நான் அமைதியாகி விட்டேன். மனிதர்கள் மோசமானவர்கள் தான். ஆனால் அழகாக சிந்திக்க தெரிந்தவர்கள். ஒரு நாள் எங்கள் விவாதம் 'அழுக்குத் திவலைகள் ' (strings of dirt) பற்றி நடந்தது. இந்த சொற்றொடரின் பொருளை அறிந்தால் நீங்கள் வியப்படைவீர்கள் . நீங்கள் தோலை, உங்கள் விரலால் தேய்த்தால், உடலில் உள்ள வியர்வையும் அழுக்கும் சேர்ந்து கருநிற திவலைகளாக வரும். அவைதான் அழுக்குத் திவலைகள். இது உருவாக ஒரு சில நிபந்தனைகள் உள்ளன. ஒரு மெல்லிய வேர்வை அடுக்கு படித்திருக்க வேண்டும். குளித்து ஒருமணி நேரமாவது ஆகி இருக்க வேண்டும். இப்போது அழுக்கு திவலைகள் என்றால் என்ன என்பது பற்றி நீங்கள் அறிந்திருப்பீர்கள். இந்த விவாதத்தைப்பற்றி அறிய ஆவலாக இருப்பீர்கள். இந்த அழுக்குத் திவலைகளுக்கும் இந்தியாவிற்கும் தொடர்பு உள்ளது என உமர் நம்பினார். இங்கு வாழ்ந்து, அதை உணர்ந்தவர்களுக்குத்தான் இந்தியா என்ன என்பது பற்றி புரிந்து கொள்ள முடியும். இந்த அழுக்குத் திவலைகள் ஒருவித மனநிலை. இந்த நாட்டில் உழைக்கும் ஒவ்வொருவன் உடலிலும் இவை போர்த்தப்பட்டிருக்கும். தொலைக்காட்சியில் தோன்றுபவர்களைப்போல அவர்கள் ஒரு நாளும் பளப்பளப்பாக, சுத்தமாக இருக்க முடியாது. ஆனால் இந்த அழுக்குத் திவலைகள்தான் உண்மையில் அவர்கள் உயிர் வாழ்வதற்கான பாதுகாப்பு அரண் ஆகும். இந்த அழுக்குத் திவலைகள் மூலம்தான் கோடிக்கணக்கான மக்கள் தங்கள் குடும்பத்தைக் காப்பாற்றிக் கொண்டும், தெருக்களில் தங்கள் குரலை உயர்த்திக் கொண்டும் உள்ளனர். அவர்கள்தான் இந்த நாட்டின் ஆன்மாக்கள். வேர்வையில் மூழ்கி இருக்கும் இந்த திவலைகள்தான் நமது வலிமை. இந்த உரையாடலின் முடிவில் உமர் என்னிடம், "குளிர் சாதன அறையில் வாழும் மனிதர்கள் மீது இந்த அழுக்குத் திவலைகளை காண முடியுமா நண்பா?" என்று கேட்டார். என்னிடம் இதற்கு பதில் இல்லை. ஒருவேளை உங்களிடம் இருக்கலாம். இதுபோன்ற பல்வேறு கருத்துக்களை நாங்கள் விவாதிப்போம். "எவருக்கும் அடுத்தவர் உயிரைப் பறிக்கும் அதிகாரம் இல்லை. அதே சமயம், அடுத்தவர் உயிரைப் பாதுகாப்பது நம் ஒவ்வொருவரின் கடமையாகும்." என்பதில் ஆழ்ந்த நம்பிக்கை கொண்டிருந்தார் உமர். "எவ்வளவு சொத்து இருந்தால் போதுமானது?" என்று ஒருமுறை அவர் என்னிடம் கேட்டார். "அதற்கு ஏதுவது எல்லை இருக்கிறதா?" நாட்டில் பல கோடிக்கணக்கான பேர் பட்டினியால் உறங்கும் போது ஆடம்பரத்திற்கு ஒரு உச்சவரம்பு இருக்க வேண்டாமா?" "எனக்கு படிக்க வாய்ப்பு கிடைத்ததால் நான் படித்து இன்று ஒரு தலைவனாக இருக்கிறேன். ஆனால் எனது குழந்தை பருவத்தில் என்னோடு விளையாடிய எத்தனையோ ஆண், பெண் நண்பர்கள், ஒரு சிலர் என்னைவிட அறிவாளிகள், இது போன்ற கோடிக்கணக்கான பேர் நமது அக்கம்பக்கத்தில் அழுகிக் கொண்டிருக்கிறார்கள்." என்று வேதனையோடு கூறினார். நிறைய பேசும் பண்புடையவர் அவர். பேச ஆரம்பித்துவிட்டால் எதுவும் அவரை நிறுத்த முடியாது. அவரது கண்கள் அவரது வலியை பிரதிபலித்தன. அவரது குரல் வருத்தம் தோய்ந்திருந்தன அவர் சிரிப்ப வேதனையின் வெளிப்பாடாக இருந்தது. அவரது சொந்த மகிழ்ச்சி அந்நியமாகி இருந்தது. தான் கைது செய்யப்படுவோம் என்பதை முன்பே அறிந்திருந்தார். சில நேரம் புகைப் பிடிக்கும் பழக்கம் அவரிடமிருந்தது. சிறையில் இருக்கும் போது படிக்க வேண்டிய நூல்களின் பட்டியலையும் கூட போட்டு வைத்திருந்தார். அவர் தயாராகவும், எச்சரிக்கையுடனும் இருந்தார். என்ன மாதிரியான அமைப்பு இது எனது நாட்டு மக்களே? ஒரு அநியாயம் நடக்கப்போவது தெரிந்தும் அதை தாங்கிக் கொள்ள தயாராகிக் கொண்டிருக்கிறோம். இதுபோன்ற வலிகளுக்கு மருந்தும் இல்லை, மருத்துவமும் இல்லை. நாம் ஏறக்குறைய அடக்குமுறைகளை சகித்துக்கொள்ளப் பழகிவிட்டோம். இப்போது, உமர்காலித்திற்குள் ஒளிந்திருக்கும் தீவிரவாதியை நீங்கள் அடையாளம் கண்டிருப்பீர்கள். இல்லையென்றால் அவரது பெயரை வைத்துத் தெரிந்து கொள்ளுங்கள். அவர் பெயர் உமர் காலித். 'சத்தியமேவ ஜெயதே' என்ற இந்திய அரசு இலட்சினையில் உள்ள வார்த்தைகளுக்கு 'வாய்மையே வெல்லும்' என்று பொருள். இந்தியாவின் குறிக்கோள் கூட உண்மையைக் கண்டறிவதுதான். ஆனால் இன்று, உண்மையைத் தேடுவதில் இல்லை. மாறாக ஒவ்வொரு பெயரிலும் 'தீவிரவாதியைத்' தேடிக் கொண்டிருக்கிறோம். வாய்மையே வெல்லும் என்பது இன்னும் இந்தியாவின் இலட்சினையாக இருக்கலாம், ஆனால் இன்று இந்த நாடு போகின்ற போக்கைப் பார்த்தால், நமது இலட்சினை, "வெறுப்பே வெல்லும்" என்று மாறும் நாள் வெகு தூரத்தில் இல்லை. ஏனெனில் வெறுப்பு மட்டுமே இங்கே வென்று கொண்டிருக்கிறது.


மருத்துவ பாதுகாப்பு உபகரணங்களை தேவையான அளவில் உற்பத்தி செய்ய பிரதமர் மோடி உத்தரவு 2020-04-04@ 16:51:27 டெல்லி : மருத்துவ பாதுகாப்பு உபகரணங்களை தேவையான அளவில் உற்பத்தி செய்ய பிரதமர் மோடி உத்தரவிட்டுள்ளார். மருத்துவமனைகளின் தயார் நிலை, தனிப்படுத்துதல் வசதிகள் குறித்து மத்திய உள்துறை அமைச்சகம் சார்பில் அமைக்கப்பட்ட 11 குழுக்குகளுடன் பிரதமர் மோடி ஆலோசனை நடத்தினார். இதனை தொடர்ந்து மருத்துவ பாதுகாப்பு உபகரணங்களை அதிகளவு உற்பத்தி செய்ய பிரதமர் மோடி உத்தரவிட்டுள்ளார். உற்பத்தி செய்ய முடியவில்லை என்றால் அத்தியாவசியமான மருத்துவ பாதுகாப்பு உபகரணங்களை கொள்முதல் செய்யுமாறும் மோடி ஆணையிட்டுள்ளார். சுவாசக் கருவிகள், முகக்கவசங்கள் மற்றும் கையுறைகள் போதுமான அளவு உள்ளதா என கண்டறியவும் உத்தரவிடப்பட்டுள்ளது. வெண்டிலெட்டர்களை இருப்பு வைக்க வேண்டும் என மோடி அறிவுறுத்தியுள்ளார். உலகம் முழுவதும் அச்சுறுத்தலை ஏற்படுத்தி வரும் கொரோனா வைரஸ் இந்தியாவிலும் பரவி வருகிறது. இதுவரை 68 பேர் இந்த வைரஸிற்கு உயிரிழந்துள்ள நிலையில் மேலும் பலருக்கு வைரஸ் பரவாமல் தடுக்க மத்திய அரசு பல்வேறு முக்கிய நடவடிக்கைகளை எடுத்து வருகிறது. அவ்வப்போது அனைத்து மாநில முதல்வர்கள் மற்றும் மூத்த அதிகாரிகளுடன் ஆலோசனை நடத்தி முக்கிய அறிவிப்புகள் வெளியிட்டு வருகிறார். இந்த நிலையில் இந்தியாவில் கொரோனா வைரஸால் பாதிக்கப்பட்டவர்கள் எண்ணிக்கையானது 3,000ஐ நெருங்குவதால் மத்திய உள்துறை அமைச்சகம் சார்பில் அமைக்கப்பட்ட குழுக்களுடன் இன்று ஆலோசனை நடத்தியுள்ளார். மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


ரெப்கோ வங்கி சார்பில் அரசுப் பள்ளிகளுக்கு உதவி- Dinamani ரெப்கோ வங்கி சார்பில் அரசுப் பள்ளிகளுக்கு உதவி By கோத்தகிரி | Published on : 11th September 2015 05:27 AM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! கோத்தகிரி ரெப்கோ வங்கி சார்பில் அரசுப் பள்ளிகளுக்கு உதவி வழங்கும் விழா வியாழக்கிழமை நடைபெற்றது. கேர்கம்பை அரசு மேல்நிலைப் பள்ளியில் நடைபெற்ற இந்த விழாவுக்கு, கோத்தகிரி கிளை மேலாளர் ராஜேந்திரன் தலைமை வகித்தார். சார்பு இயக்குநர்கள் ரங்கராஜன், மகாலிங்கம், மணீஸ்வர் கணேஷ் ஆகியோர் முன்னிலை வகித்தனர். அறங்காவலர் கண்ணன் வரவேற்றார். இதில், ரெப்கோ வங்கி மேலாண்மை இயக்குநர் வரதராஜன் சிறப்பு விருந்தினராக கலந்து கொண்டு, கேர்கம்பை அரசு பள்ளியில் ரூ. 1 லட்சம் செலவில் வங்கி சார்பில் அமைக்கப்பட்ட குடிநீர் கிணற்றை பயன்பாட்டுக்கு திறந்து வைத்தார். மேலும், 2 பிளாஸ்டிக் தண்ணீர் தொட்டிகள் வழங்கப்பட்டன. இதேபோல், கட்டபெட்டு மேல்நிலைப் பள்ளி, கெங்கரை அரசு பள்ளி ஆகியவற்றுக்கு பிளாஸ்டிக் குடிநீர் தொட்டிகள் வழங்கப்பட்டன. மேலும், 10 மற்றும் பிளஸ் 2 வகுப்பில் சிறந்த மதிப்பெண் பெற்ற மாணவ, மாணவிகளுக்கு கல்வி உதவித் தொகை வழங்கப்பட்டன.


சுடுநீரில் இஞ்சி கலந்து குடிப்பதால் கிடைக்கும் நன்மைகள் பற்றி தெரியுமா? May 14, 2016 May 14, 2016 admin_10Comments ஆரோக்கியம் இஞ்சியின் மருத்துவ குணங்களை தெரியாதவர்கள் இருக்க முடியாது. அழகிலிருந்து ஆரோக்கியம் வரைக்கும் இஞ்சி அற்புத பல்களைத் தரும். இஞ்சி ஜூஸுடன் உங்கள் காலை நேரத்தை தொடங்கியிருக்கிறீர்களா? இல்லையென்றால் இதை படித்துப்பாருங்கள். இந்த இஞ்சி ஜூஸ் உங்கள் வயிற்றிலுள்ள நச்சுக்களை வெளியேற்றி அன்றைய நாள் முழுவதும் சுறுசுறுப்பாக இருக்கவைக்கும். இஞ்சி ஜூஸ் செய்யும் முறை : இஞ்சியின் தோலை உரித்துவிட்டு , துண்டாக வெட்டிக் கொள்ளுங்கள். ஒரு பாத்திரத்தில் ஒன்றரைக் கப் அளவுள்ள நீரை கொதிக்க வையுங்கள். நீர் கொதித்ததும் இஞ்சித் துண்டுகளை அதில் போட்டு மேலும் 20 நிமிடங்கள் கொதிக்கவிடுங்கள்.பின் ஆற வைத்து வடிகட்டி அதனுடன் சிறிது தேன் மற்றும் சில துளி எலுமிச்சை சாறு கலந்து காலையில் வெறும் வயிற்றில் பருகுங்கள். இப்போது இந்த இஞ்சி ஜூஸின் மகத்துவத்தை பார்க்கலாம். உங்களுக்கு உடல் நிலை சரியில்லாம இருந்தால், சோர்வாக இருப்பீர்கள். அந்த சமயங்களில் இது மிகவும் நல்லது. உடலுக்கு புத்துணர்ச்சியைத் தரும். நோய் எதிர்ப்புத் திறனை அதிகரிக்கச் செய்யும். மிகவும் சுறுசுறுப்புடன் செயல்படுவீர்கள். தொற்று நோய்கள் கிட்ட நெருங்காது.ரத்தத்தை சுத்தப்படுத்தும்.ரத்த ஓட்டத்தை அதிகரிக்கச் செய்யும். குளிர் ஜுரம் அல்லது குளிரானால் நடுங்கும்போது இந்த ஜூஸை குடித்தால் உடலுக்கு தேவையான சூட்டை அளித்து நடுக்கத்தை கட்டுபடுத்தும். மன அழுத்தம், நடுக்கம்,நரம்புத் தளர்ச்சி ஆகியவைகளுக்கு இந்த இஞ்சி ஜூஸ் நல்ல தீர்வை அளிக்கிறது. நரம்பு மண்டலத்தை நலமாக வைத்துக் கொள்ள உதவுகிறது. ஜீரண மண்டலத்தை நன்றாக செயல்பட வைக்கிறது. வயிற்றில் தங்கும் நச்சுக்களை உடனடியாக வெளியேற்றும். வாய்வு, அஜீரணம் மற்றும் அசிடிட்டியாகியவைகளை குணப்படுத்தும். இது வயிற்றில் உருவாகும் அமிலத்தை சமன் செய்து, வயிற்றை கூலாக வைத்திருக்க உதவுகிறது. தினமும் உடலில் உருவாகிக் கொண்டிருக்கும் ஃப்ரீ ரேடிகல்ஸை அழித்து, புற்று நோய் வராமல் காக்கும். உடலில் இருக்கும் அன்றாட கழிவுகளையும் நச்சுக்களையும் வெளியேற்றி நாள் முழுவதும் சுறுசுறுப்பாக இருக்க உதவும் இந்த அற்புத ஜூஸ். நோயற்ற வாழ்வே மிக முக்கியமான செல்வம். உடலுக்கு எந்த உணவு நன்மை தருகிறதோ அவற்றை உண்டு, ஆரோகியமாய் வாழலாம். ← மூலிகைப் பொடிகளின் பெயர்களும், அதன் பயன்களும்:- பத்தே நாட்களில் தொப்பையை குறைக்க எளிய வழிகள் → குளிர் கால பாதுகாப்பு!!


குருத்தெலும்பு - தமிழ் விக்கிப்பீடியா குருத்தெலும்பு அல்லது கசியிழையம் (cartilage) என்பது மனிதர், வேறு விலங்குகளின் உடலின் பல பகுதிகளிலும் காணப்படும், நெகிழ்வுத்தன்மை கொண்ட, வளையக்கூடிய ஒரு இணைப்பிழையம் ஆகும். இது மென்மையான எலும்பு போன்று இருக்கும். இது ஒரு வகை புரத நார்களாலும், வளைந்தால் மீண்டும் தன் நிலையைப் பெறும் மீண்ம நார்களாலும் (elastin) ஆன விசேட இணைப்பிழையம் ஆகும். இது சவ்வு இழை மற்றும் வேறு பொருட்களினால் ஆனது. இவை அனைத்தும் திசுக்கூழ் அல்லது தாயம் எனப்படும் பாகுத் தன்மை கொண்ட பொருளில் அடக்கப்பட்டிருக்கும். குருத்தெலும்புக்குள் குருதிக் குழாய்கள் ஏதும் இருப்பதில்லை. இவற்றுக்குத் தேவையான ஊட்டச்சத்துக்கள், திசுக்கூழ் ஊடாக அடர்த்தி வேறுபாடால் பரவல் முறையில் உறிஞ்சப்படுகின்றன. திசுக்கூழ் பல செயற்பாடுகளைக் கொண்டது. எலும்பின் இயக்கத்துக்கு வேண்டிய மழமழப்பான மேற்பரப்பை வழங்குவதும், எலும்புப் படிவுக்கான சட்டகமாகத் தொழிற்படுவதும் இவற்றுள் அடங்கும். தொண்டைப்பகுதியில் மூச்சுக்குழலின் அருகே உள்ள தைராய்டு என்னும் தொண்டைச் சுரப்பிக் குருத்தெலும்பு படத்தில் காட்டப்பட்டுள்ளது. சுறா மீனின் உடல் முழுவதிலும் உள்ள எலும்பு இவ்வகை குருத்தெலும்பால் ஆனது. மனிதர்களின் உடலில் பல இடங்களில் குருத்தெலும்பு உள்ளது. எடுத்துக்காட்டாக தொண்டைப்பகுதியில் மூச்சுக்குழாயைச் சூழ்ந்திருக்கும் தைராய்டு குருத்தெலும்பு (Thyroid cartilage) என்னும் தொண்டைச்சுரப்பி குருத்தெலும்பு அவற்றில் ஒன்றாகும். ஏனைய தொடுப்பிழையங்கள் போலவே கழியிழையத்திலும் தாயம் உள்ளது. இதன் விசேட இயல்புகள்: தாயம் கொந்திரின் (Chondrin) எனும் ஜெலட்டின் போன்ற பல்லினப் பல்சக்கரைட்டால் ஆனது. தாயம் பதார்த்தங்களுக்கு அதிக ஊடுபுகவிடுந்தன்மை உள்ளது. எனவே கசியிழையத்தினூடாகப் பதார்த்தப் பரவல் நன்றாக நடைபெறும். தாயத்தினூடாக குருதிக் கலன்கள் ஊடுருவிக் காணப்படாது. கழியிழையத்தினைச் சூழ வெண்ணார்த் தொடுப்பிழையத்தினால் ஆன கசியிழையச் சுற்றி காணப்படும். கசியிழையச் சுற்றிக்கு அண்மித்ததாக அதிக குருதிக் கலன்களும் கசியிழைய அரும்பர் கலங்களும், நாரரும்பர் கலங்களும் உள்ளன. கசியிழைய அரும்பர் கசியிழைய வளர்ச்சியில் தாயத்தைச் சுரக்கும். பின்னர் அது கலனிடைக் குழியினுள தள்ளப்பட்டு கசியிழையக் குழியமாக மாற்றமடையும். கலனிடைக் குழியினுள் கசியிழையக் குழியங்கள் சோடியாகக் காணப்படுகின்றமை நுணுக்குக்காட்டியினூடு அவதானிக்கும் போது தென்படும் குறிப்பிடத்தக்க அம்சமாகும். கசியிழையத்தினுள் வெண்ணாரும் மஞ்சள் நாரும் காணப்படலாம். கசியிழையம் ஏனைய தொடுப்பிழையங்கள் போலவே இடைத்தோற்படை முளைய உற்பத்திக்குரிய இழையமாகும். கசியிழையமானது அதில் உள்ள நார்களின் அடிப்படையில் மூன்று வகைகளாக வகைப்படுத்தப்படுகின்றன. பளிங்குக் கசியிழையம்: இவ்வகைக் கசியிழையத்தில் நார்கள் மிக அரிதாகவே உள்ளன. இது பிரதானமாக உராய்வு நீக்கியாகத் தொழிற்படுகின்றது. இது மூட்டுக் கசியிழையமாக என்புகளிடையேயும், மார்புப் பட்டையுடன் விலா என்புகள் பொருந்தும் இடத்திலும், வாதனாளியில் C வடிவக் கசியிழையமாகவும் உள்ளது. இது மிதமான மீள்தன்மை இயல்புடைய, ஒளி ஊடுபுகவிடக்கூடிய கசியிழையமாகும். வெண்ணார்க் கசியிழையம்: இவ்வகைக் கசியிழையத்தின் தாயத்தில் அதிகளவான வெண்ணார்கள் உள்ளன. இது பொதுவாக அதிர்ச்சி உறிஞ்சியாகத் தொழிற்படுகின்றது. இது உறுதி கூடியதும், மீள்தன்மை இயல்பு குறைந்ததுமான கசியிழைய வகையாகும். இது முள்ளந்தண்டு என்புகளிடையே முள்ளந்தண்டென்பிடை வட்டத்தட்டாகவும், பூப்பென்பொட்டாகவும் உள்ளது. மஞ்சள் நார்க் கசியிழையம்: இது அதிகளவான மஞ்சள் நார்களை உடைய கசியிழையமாகும். இது மீள்தன்மை, வளையும் தன்மை தேவைப்படும் இடங்களில் உள்ளது. இதனை வளைத்தால் விடுவிக்கும் போது மீண்டும் தன் பழைய நிலையை அடையக் கூடியது. இது மூக்கு நுனி, காதுச் சோணை, மூச்சுக்குழல் வாய் மூடி (Epiglottis) ஆகிய இடங்களில் உள்ளது. "https://ta.wikipedia.org/w/index.php?title=குருத்தெலும்பு&oldid=2740912" இருந்து மீள்விக்கப்பட்டது Last edited on 30 மே 2019, at 10:31 இப்பக்கத்தைக் கடைசியாக 30 மே 2019, 10:31 மணிக்குத் திருத்தினோம்.


ஈருடல் ஓர் உயிர் என்பது நீ... நான்... இல்லை நாம்! - Kungumam Tamil Weekly Magazine ஈருடல் ஓர் உயிர் என்பது நீ... நான்... இல்லை நாம்! ஈகோவுக்கு அப்பால்ஈகோவை உயிர்த்தன்மையான வஸ்துவாகவும், சுய வலியுறுத்தல் (Self assertion) கொண்ட மதிப்பான பொருளாகவும் ஏற்றுக்கொள்ளும் அதே நேரம், மனித வாழ்க்கையில் உறவுகளை வலுப்படுத்திக்கொள்ளவும், வாழ்க்கையை சிறப்புடன் வாழவும் அது ஒன்றுதான் வழிவகை செய்கிறதா என்றால், இல்லை என்றுதான் சொல்லவேண்டும். அதோடு உணர்ச்சிகளின் அனைத்து வெளிப்பாடுகளிலும் ஈகோ இருக்கிறதா? ஈகோ இல்லாத, ஈகோ கொஞ்சமும் வெளிப்படாத, ஈகோவைத் தாண்டிய உறவுநிலையோ, செயல்பாடோ இருக்கிறதா என்றால்.... ‘இருக்கிறது’ என்றே சொல்கிறார்கள் உளவியலாளர்கள். எப்போது... எப்படி என்றால், மனிதரது ஆன்ம ஆற்றல் (Psyche Energy) ‘நான்’என்ற மேல்கூட்டை உடைத்துக் கொண்டு வெளியேறும்போது ஈகோவும் தன்னை முழுமையாக விடுவித்துக்கொள்ளும் சூழல் உருவாகிறது. அப்படியான சூழ்நிலைகளைப்பற்றிப் பார்க்கலாம்.கரைந்த ஈகோ நிலைமனிதர்களது உணர்ச்சி வெளிப்பாடு வார்த்தைகளாகவோ செயல்பூர்வமானதாகவோ இருக்கும்போது, சில நேரங்களில் ஈகோவின் செயல்பாடு அமைதியாகவோ, வெளிப்படாதவாறோ இருந்துவிடுவதும் உண்டு. உதாரணமாக, ஒரு தாய் தன் குழந்தையிடம் அன்பை வெளிப்படுத்தும்போது, அவளின் செயல்பாடு அவளது ஈகோவின் வெளிப்பாடாக இருப்பதில்லை. அந்த வெளிப்பாட்டின் வாயிலாக அவள் தனது முக்கியத்துவத்தைப் பெறுவதற்கோ, தனது இருப்பை பிரபலப்படுத்திக்கொள்வதற்கோ நினைப்பதே இல்லை. அந்த அன்பின் வெளிப்பாட்டில் அப்படியான எண்ணம் எழவே எழாது. எப்போதும் ஒரு தாயின் அன்பின் வெளிப்பாடு குழந்தையின் மீதான பாசத்தை உண்மையாகப் பிரதிபலிப்பதாகவே இருக்கும். அத்தகைய வெளிப்பாட்டின்போதுதான் அவளின் ஆன்ம சக்தி நான் எனும் கூட்டை உடைத்துக்கொண்டு வெளியேறும்போது, ஈகோ கரைந்த நிலையில் இருக்கும். எந்த இடத்திலும் அங்கே ஈகோ துருத்திக்கொண்டு நிற்காமல், திரவ நிலையில் கரைந்தே இருக்கும். நான் தனது எல்லைகளையும், மேல் ஓட்டையும் (Outer Shell) உடைத்துக்கொண்டு, தனது அடையாளம் குறித்தான பிரக்ஞை இழந்து, ‘ஒற்றுமை’(TOGETHERNESS) நிலையை அடையும்போது இந்த கரைந்த ஈகோநிலை சாத்தியமாகிறது.


கணினியில் கியர்ஸ் ஆஃப் வார்4கருப்பு திரை சிக்கல்களை எவ்வாறு சரிசெய்வது என்பது இங்கே - சரி கணினியில் கியர்ஸ் ஆஃப் வார்4கருப்பு திரை சிக்கல்களை எவ்வாறு சரிசெய்வது என்பது இங்கே கியர்ஸ் ஆஃப் வார் என்பது எக்ஸ்பாக்ஸ் மற்றும் பிசி இரண்டிலும் பிரபலமான விளையாட்டுத் தொடராகும், மேலும் இந்த விளையாட்டைப் பற்றிப் பேசும்போது, பல பயனர்கள் தங்கள் கணினியில் கியர்ஸ் ஆஃப் வார்4ஐ இயக்க முயற்சிக்கும்போது கருப்புத் திரையைப் புகாரளித்தனர். இது ஒரு பெரிய பிரச்சினையாக இருக்கலாம், இன்றைய கட்டுரையில், இந்த சிக்கலை எவ்வாறு நிரந்தரமாக சரிசெய்வது என்பதை நாங்கள் உங்களுக்குக் காண்பிப்போம். கியர்ஸ் ஆஃப் வார்4ஒரு சிறந்த விளையாட்டு, ஆனால் பிசி பயனர்கள் அதில் பல்வேறு சிக்கல்களைப் புகாரளித்தனர். சிக்கல்களைப் பற்றி பேசுகையில், பயனர்கள் புகாரளித்த பொதுவான சிக்கல்கள் இங்கே: கியர்ஸ் ஆஃப் வார்4தொடக்கத்தில் செயலிழக்கிறது, ஸ்பிளாஸ் திரை செயலிழப்பு - சில நேரங்களில் புதுப்பிப்புகள் இல்லாததால் கியர்ஸ் ஆஃப் வார்4தொடக்கத்தில் செயலிழக்கக்கூடும். இந்த சிக்கலை சரிசெய்ய, விண்டோஸ் 10 க்கான சமீபத்திய புதுப்பிப்புகளைப் பதிவிறக்கவும். கியர்ஸ் ஆஃப் வார்4ஸ்கிரீன் பிசி ஏற்றுவதில் சிக்கியுள்ளது - உங்கள் கிராபிக்ஸ் அட்டை சில நேரங்களில் இந்த சிக்கல் தோன்றும். சிக்கலை சரிசெய்ய, உங்கள் பிரத்யேக கிராபிக்ஸ் பயன்படுத்த கியர்ஸ் ஆஃப் வார்4அமைக்கப்பட்டிருப்பதை உறுதிப்படுத்தவும். கியர்ஸ் ஆஃப் வார்4பிசி முடக்கம் - உங்கள் இயக்கிகள் புதுப்பித்த நிலையில் இல்லாவிட்டால் இந்த சிக்கல் ஏற்படலாம். சிக்கலை சரிசெய்ய, சமீபத்திய இயக்கிகளை நிறுவுவதை உறுதிசெய்து, கியர்ஸ் ஆஃப் வார்4ஐ மீண்டும் இயக்க முயற்சிக்கவும். கியர்ஸ் ஆஃப் வார்4பிசி தொடங்காது, தொடங்காது - மைக்ரோசாஃப்ட் ஸ்டோரில் ஆஃப்லைன் அனுமதிகள் அம்சம் இயக்கப்பட்டிருக்காவிட்டால் இந்த சிக்கல் தோன்றும். இந்த அம்சத்தை வெறுமனே இயக்கவும், கியர்ஸ் ஆஃப் வார்4இன் சிக்கல் தீர்க்கப்பட வேண்டும். கணினியில் கியர்ஸ் ஆஃப் வார்4கருப்புத் திரை, அதை எவ்வாறு சரிசெய்வது? உங்களிடம் சமீபத்திய புதுப்பிப்புகள் இருப்பதை உறுதிப்படுத்திக் கொள்ளுங்கள் மைக்ரோசாஃப்ட் ஸ்டோரிலிருந்து வேறு விளையாட்டைப் பதிவிறக்க முயற்சிக்கவும் சரியான மின்னஞ்சலுடன் எக்ஸ்பாக்ஸ் பயன்பாட்டில் உள்நுழைந்துள்ளீர்கள் என்பதை உறுதிப்படுத்திக் கொள்ளுங்கள் விளையாட்டை இயக்க உங்கள் பிரத்யேக கிராபிக்ஸ் பயன்படுத்துகிறீர்கள் என்பதை உறுதிப்படுத்திக் கொள்ளுங்கள் ஆஃப்லைன் அனுமதிகள் அம்சத்தை இயக்கவும் மைக்ரோசாஃப்ட் ஸ்டோர் தற்காலிக சேமிப்பை மீட்டமைத்து தேவையான சேவைகளைத் தொடங்கவும் தீர்வு 1 - உங்களிடம் சமீபத்திய புதுப்பிப்புகள் இருப்பதை உறுதிப்படுத்திக் கொள்ளுங்கள் கியர்ஸ் ஆஃப் வார்4ஐ இயக்க முயற்சிக்கும்போது நீங்கள் கருப்புத் திரையைப் பெறுகிறீர்கள் என்றால், சிக்கல் உங்கள் கணினியுடன் தொடர்புடையதாக இருக்கலாம். சில நேரங்களில் சில குறைபாடுகள் மற்றும் உங்கள் கணினியில் தோன்றும், இது இது மற்றும் பல சிக்கல்களுக்கு வழிவகுக்கும். சிக்கலை சரிசெய்ய, விண்டோஸ் 10 ஐ சமீபத்திய பதிப்பிற்கு புதுப்பிக்க அறிவுறுத்தப்படுகிறது. இந்த செயல்முறை விண்டோஸ் 10 இல் மிகவும் நெறிப்படுத்தப்பட்டுள்ளது, பெரும்பாலும், விண்டோஸ் 10 தானாகவே காணாமல் போன புதுப்பிப்புகளை நிறுவுகிறது. இருப்பினும், பின்வருவனவற்றைச் செய்வதன் மூலம் நீங்கள் எப்போதும் புதுப்பிப்புகளை கைமுறையாக சரிபார்க்கலாம்: திற அமைப்புகள் பயன்பாடு . அதற்கான விரைவான வழி பயன்படுத்த வேண்டும் விண்டோஸ் கீ + நான் குறுக்குவழி. பிறகுஅமைப்புகள் பயன்பாடுதிறக்கிறது, தலைகீழாக புதுப்பிப்பு மற்றும் பாதுகாப்பு பிரிவு. வலது பலகத்தில், கிளிக் செய்யவும் புதுப்பிப்புகளைச் சரிபார்க்கவும் பொத்தானை. விண்டோஸ் இப்போது கிடைக்கக்கூடிய புதுப்பிப்புகளைச் சரிபார்த்து அவற்றை பின்னணியில் பதிவிறக்கும். புதுப்பிப்புகள் பதிவிறக்கம் செய்யப்பட்டவுடன், அவற்றை மீண்டும் நிறுவ உங்கள் கணினியை மறுதொடக்கம் செய்யுங்கள். உங்கள் கணினியை சமீபத்திய பதிப்பிற்கு புதுப்பித்த பிறகு, சிக்கல் இன்னும் இருக்கிறதா என்று சோதிக்கவும். இந்த எளிய தீர்வு பல பயனர்களுக்கு வேலை செய்தது, எனவே இதை முயற்சி செய்யுங்கள். மேலும் படிக்க: விண்டோஸ் 10 இல் கர்சருடன் கருப்புத் திரையை எவ்வாறு சரிசெய்வது? [2019 புதுப்பிப்பு] தீர்வு2- உங்கள் கிராபிக்ஸ் அட்டை இயக்கிகளைப் புதுப்பிக்கவும் உங்கள் இயக்கிகள் காரணமாக சில நேரங்களில் கியர்ஸ் ஆஃப் வார்4இல் கருப்பு திரை தோன்றும். உங்கள் கிராபிக்ஸ் அட்டை இயக்கிகள் மல்டிமீடியா மற்றும் கேம்களுக்கு முக்கியமானவை, மேலும் உங்கள் இயக்கிகள் காலாவதியானால், நீங்கள் பல்வேறு சிக்கல்களை சந்திக்க நேரிடும். இதையும் பிற சிக்கல்களையும் சரிசெய்ய, பயனர்கள் உங்கள் கிராபிக்ஸ் அட்டை இயக்கிகளைப் புதுப்பிக்க பரிந்துரைக்கின்றனர். கிராபிக்ஸ் அட்டை இயக்கியைப் புதுப்பிப்பது ஒப்பீட்டளவில் எளிதானது, மேலும் உங்கள் கிராபிக்ஸ் அட்டை உற்பத்தியாளரின் வலைத்தளத்தைப் பார்வையிடுவதன் மூலமும், உங்கள் மாடலுக்கான சமீபத்திய இயக்கிகளைப் பதிவிறக்குவதன் மூலமும் இதைச் செய்யலாம். இருப்பினும், இந்த செயல்முறை சற்று சிக்கலானதாகத் தோன்றினால், அதை எவ்வாறு சரியாகச் செய்வது என்று உங்களுக்குத் தெரியாவிட்டால், நீங்கள் எப்போதும் மூன்றாம் தரப்பு கருவிகளைப் பயன்படுத்தலாம் ட்வீக் பிட் டிரைவர் அப்டேட்டர் உங்கள் இயக்கிகளை பதிவிறக்க. இந்த கருவி உங்கள் கணினியை ஸ்கேன் செய்து, எந்த இயக்கிகள் காலாவதியானவை என்பதை உங்களுக்குத் தெரிவிக்கும், மேலும் அவற்றை இரண்டு கிளிக்குகளில் தானாகவே புதுப்பிக்க அனுமதிக்கும். உங்கள் கிராபிக்ஸ் அட்டை இயக்கிகள் புதுப்பித்தவுடன், சிக்கல் இன்னும் இருக்கிறதா என்று சோதிக்கவும். தீர்வு3- மைக்ரோசாஃப்ட் ஸ்டோரிலிருந்து வேறு விளையாட்டைப் பதிவிறக்க முயற்சிக்கவும் உங்கள் கணினியில் கியர்ஸ் ஆஃப் வார்4ஐ இயக்க முயற்சிக்கும்போது நீங்கள் கருப்புத் திரையைப் பெறுகிறீர்கள் என்றால், இந்த பணித்திறன் உங்களுக்கு உதவக்கூடும். இது ஒரு பணித்திறன் மட்டுமே என்பதை நினைவில் கொள்ளுங்கள், எனவே சிக்கல் ஏற்படும் போதெல்லாம் அதை மீண்டும் செய்ய வேண்டும். பயனர்களின் கூற்றுப்படி, மைக்ரோசாஃப்ட் ஸ்டோரிலிருந்து வேறு விளையாட்டைப் பதிவிறக்க முயற்சிப்பதன் மூலம் அவற்றை தற்காலிகமாக சரிசெய்யலாம், பின்னர் பதிவிறக்க செயல்முறையை ரத்து செய்யலாம். இதைச் செய்வது மிகவும் எளிது, மேலும் இந்த வழிமுறைகளைப் பின்பற்றுவதன் மூலம் நீங்கள் இதைச் செய்யலாம்: தேடல் பட்டியில் உள்ளிடவும் கடை . இப்போது தேர்ந்தெடுக்கவும் மைக்ரோசாப்ட் ஸ்டோர் பட்டியலில் இருந்து. இப்போது மைக்ரோசாஃப்ட் ஸ்டோரிலிருந்து எந்த இலவச விளையாட்டையும் பதிவிறக்க முயற்சிக்கவும். பதிவிறக்க செயல்முறை இப்போது தொடங்கும். சுமார் 10 விநாடிகள் காத்திருந்து பின்னர் கிளிக் செய்யவும் கீழ்நோக்கிய அம்புக்குறி உங்கள் சுயவிவரப் படத்திற்கு அடுத்த ஐகான். இப்போது கிளிக் செய்யவும் எக்ஸ் பதிவிறக்கத்தை நிறுத்த பொத்தானை அழுத்தவும். அதைச் செய்த பிறகு, பதிவிறக்க செயல்முறை நிறுத்தப்படும். இப்போது நீங்கள் மீண்டும் கியர்ஸ் ஆஃப் வார்4ஐ இயக்க முயற்சி செய்யலாம், அது சிக்கல்கள் இல்லாமல் தொடங்க வேண்டும். பல பயனர்கள் இந்த முறை தங்களுக்கு வேலை செய்ததாக தெரிவித்தனர், ஆனால் இது ஒரு பணித்தொகுப்பு என்பதை நினைவில் கொள்ளுங்கள். தீர்வு4- சரியான மின்னஞ்சலுடன் எக்ஸ்பாக்ஸ் பயன்பாட்டில் உள்நுழைந்துள்ளீர்கள் என்பதை உறுதிப்படுத்திக் கொள்ளுங்கள் பயனர்களின் கூற்றுப்படி, நீங்கள் உள்நுழையவில்லை என்றால் சில நேரங்களில் கியர்ஸ் ஆஃப் வார்4உடன் ஒரு கருப்பு திரை ஏற்படலாம் எக்ஸ்பாக்ஸ் பயன்பாடு சரியான கணக்குடன். நீங்கள் எக்ஸ்பாக்ஸ் பயன்பாட்டில் உள்நுழைந்திருந்தால் பயனர்கள் தெரிவித்தனர் மைக்ரோசாப்ட் கணக்கு எக்ஸ்பாக்ஸ் கணக்கிற்கு பதிலாக, இந்த சிக்கலை நீங்கள் சந்திக்க நேரிடும். அதை சரிசெய்ய, நீங்கள் எக்ஸ்பாக்ஸ் பயன்பாட்டிலிருந்து வெளியேறி மீண்டும் உள்நுழைய வேண்டும். இதைச் செய்வது மிகவும் எளிது, மேலும் இந்த வழிமுறைகளைப் பின்பற்றுவதன் மூலம் நீங்கள் இதைச் செய்யலாம்: அச்சகம் விண்டோஸ் கீ + எஸ் உள்ளிட்டு xbox . இப்போது எடு எக்ஸ்பாக்ஸ் முடிவுகளின் பட்டியலிலிருந்து. எக்ஸ்பாக்ஸ் பயன்பாடு திறக்கும்போது, அதில் இருந்து வெளியேறவும். அதை செய்ய, கிளிக் செய்யவும் கியர் இடது பலகத்தில் ஐகான். வலது பலகத்தில், கிளிக் செய்யவும் வெளியேறு பொத்தானை. இப்போது கிளிக் செய்யவும் உள்நுழைக உங்கள் மைக்ரோசாஃப்ட் கணக்கில் உள்நுழையும்படி கேட்கப்பட்டால், கிளிக் செய்க நீங்கள் அல்ல மேல் இடது மூலையில் விருப்பம். தேர்ந்தெடு வேறு கணக்கைப் பயன்படுத்தவும் விருப்பம் மற்றும் கிளிக் செய்யவும் தொடரவும் . இப்போது உங்கள் மின்னஞ்சல் மற்றும் கடவுச்சொல்லை உள்ளிடவும், நீங்கள் எக்ஸ்பாக்ஸ் பயன்பாட்டில் உள்நுழைய வேண்டும். மேலும் படிக்க: தீர்க்கப்பட்டது: விண்டோஸ் 10 இல் புராணங்களின் வயது கருப்பு திரை தீர்வு5- விளையாட்டை இயக்க உங்கள் பிரத்யேக கிராபிக்ஸ் பயன்படுத்துகிறீர்கள் என்பதை உறுதிப்படுத்திக் கொள்ளுங்கள் பல மடிக்கணினிகள் மற்றும் சில பிசிக்கள் அர்ப்பணிப்பு மற்றும் ஒருங்கிணைந்த கிராபிக்ஸ் ஆகியவற்றுடன் வருகின்றன, இது சில நேரங்களில் சிக்கலாக இருக்கலாம். ஒருங்கிணைந்த கிராபிக்ஸ் பயன்படுத்தி விளையாட்டை இயக்க உங்கள் பிசி கட்டமைக்கப்படலாம், மேலும் இது இந்த சிக்கலைத் தோன்றும். சிக்கலை சரிசெய்ய, உங்கள் கிராபிக்ஸ் அட்டை அமைப்புகளை மாற்ற வேண்டும். அதைச் செய்ய, இந்த வழிமுறைகளைப் பின்பற்றவும்: இடது பலகத்தில், தேர்ந்தெடுக்கவும் 3D அமைப்புகளை நிர்வகிக்கவும் . வலது பலகத்தில், செல்லவும் நிரல் அமைப்புகள் . கண்டுபிடி கியர்ஸ் ஆஃப் வார்4பட்டியலில். இது கிடைக்கவில்லை என்றால், கிளிக் செய்க கூட்டு அதைச் சேர்க்க பொத்தானை அழுத்தவும். இப்போது அமைக்கவும் இந்த நிரலுக்கு விருப்பமான கிராபிக்ஸ் செயலியைத் தேர்ந்தெடுக்கவும் க்கு உயர் செயல்திறன் கொண்ட என்விடியா செயலி . கிளிக் செய்யவும் விண்ணப்பிக்கவும் மாற்றங்களைச் சேமிக்க பொத்தானை அழுத்தவும். இந்த மாற்றங்களைச் செய்தபின், கியர்ஸ் ஆஃப் வார் எப்போதும் என்விடியா கிராபிக்ஸ் கார்டைப் பயன்படுத்தி இயங்கும், மேலும் பிரச்சினை நிரந்தரமாக தீர்க்கப்பட வேண்டும். நீங்கள் AMD கிராபிக்ஸ் பயன்படுத்துகிறீர்கள் என்றால், இந்த அமைப்புகளை நீங்கள் கண்டுபிடிக்க முடியும் வினையூக்கி கட்டுப்பாட்டு மையம் . தீர்வு6- ஆஃப்லைன் அனுமதிகள் அம்சத்தை இயக்கு பயனர்களின் கூற்றுப்படி, கியர்ஸ் ஆஃப் வார்4ஐ இயக்க முயற்சிக்கும்போது நீங்கள் கருப்புத் திரையைப் பெறுகிறீர்கள் என்றால், மைக்ரோசாஃப்ட் ஸ்டோரில் சில அமைப்புகளை மாற்றுவதன் மூலம் சிக்கலை சரிசெய்யலாம். அதைச் செய்ய, இந்த வழிமுறைகளைப் பின்பற்றவும்: திற மைக்ரோசாப்ட் ஸ்டோர் . கிளிக் செய்யவும் மேலும் மேல் வலது மூலையில் உள்ள ஐகான் மற்றும் தேர்வு செய்யவும் அமைப்புகள் மெனுவிலிருந்து. இப்போது கண்டுபிடி ஆஃப்லைன் அனுமதிகள் அம்சம் மற்றும் அதை இயக்கு. அதைச் செய்தபின், சிக்கல் தீர்க்கப்பட வேண்டும், மேலும் நீங்கள் எந்த பிரச்சனையும் இல்லாமல் கியர்ஸ் ஆஃப் வார்4ஐ இயக்க முடியும். தீர்வு7- மைக்ரோசாஃப்ட் ஸ்டோர் தற்காலிக சேமிப்பை மீட்டமைத்து தேவையான சேவைகளைத் தொடங்கவும் பயனர்களின் கூற்றுப்படி, சில நேரங்களில் மைக்ரோசாஃப்ட் ஸ்டோரில் உள்ள சிக்கல்கள் பிற பயன்பாடுகளை பாதிக்கலாம் மற்றும் கியர்ஸ் ஆஃப் வார்4இல் கருப்புத் திரை போன்ற சிக்கல்களை ஏற்படுத்தக்கூடும். இருப்பினும், விண்டோஸ் ஸ்டோர் கேச் மீட்டமைப்பதன் மூலம் அந்த சிக்கலை நீங்கள் சரிசெய்யலாம். அதைச் செய்ய, இந்த வழிமுறைகளைப் பின்பற்றவும்: அச்சகம் விண்டோஸ் கீ + ஆர் திறக்கஓடுஉரையாடல். உள்ளிடவும் wsreset.exe அழுத்தவும் உள்ளிடவும் அல்லது கிளிக் செய்க சரி . அதைச் செய்த பிறகு, நீங்கள் சில சேவைகளை இயக்க வேண்டும். அதைச் செய்ய, இந்த வழிமுறைகளைப் பின்பற்றவும்: திறஓடுஉரையாடல் மற்றும் உள்ளிடவும் services.msc . இப்போது அழுத்தவும் உள்ளிடவும் அல்லது கிளிக் செய்க சரி . எப்பொழுதுசேவைகள்சாளரம் திறக்கிறது, கண்டுபிடி Windows PushToInstall சேவை , அதை வலது கிளிக் செய்து தேர்வு செய்யவும் தொடங்கு மெனுவிலிருந்து. அதைச் செய்தபின், கியர்ஸ் ஆஃப் வார்4ஐ மீண்டும் இயக்க முயற்சிக்கவும், சிக்கல் இன்னும் இருக்கிறதா என்று சோதிக்கவும். கருப்புத் திரை ஒரு பெரிய பிரச்சினையாக இருக்கக்கூடும், மேலும் உங்கள் கணினியில் இயங்கும் கியர்ஸ் ஆஃப் வார்4ஐத் தடுக்கலாம். எவ்வாறாயினும், எங்கள் தீர்வுகளில் ஒன்றைப் பயன்படுத்தி இந்த சிக்கலை நீங்கள் சரிசெய்ய முடிந்தது என்று நாங்கள் நம்புகிறோம். பிழை குறியீடு 0x80070456 - 0xa0019 விண்டோஸ் 10 ஏபிசி இன்டெக்ஸ் பொருந்தவில்லை


இலங்கையிலிருந்து குழந்தையுடன் சென்ற இஸ்ரேலிய பெண் : குழந்தை தொடர்பில் மர்மம் : டி.என்.ஏ. பரிசோதனைக்கு உத்தரவு | Virakesari.lk இலங்கையிலிருந்து குழந்தையுடன் சென்ற இஸ்ரேலிய பெண் : குழந்தை தொடர்பில் மர்மம் : டி.என்.ஏ. பரிசோதனைக்கு உத்தரவு Published by MD.Lucias on 2016-08-10 10:43:25 இலங்கையிலிருந்து குழந்தை ஒன்றுடன் சென்ற இஸ்ரேலிய பெண் ஒருவர் இஸ்ரேலின் டெல் அவிவ் சர்வதேச விமான நிலையத்தில் கடந்த சனிக்கிழமை முதல் தடுத்து வைக்கப்பட்டுள்ளார். குறித்த பெண் கொண்டுச் சென்ற குழந்தை தொடர்பில் மர்மம் நீடிப்பதனாலேயே டி.டின்.ஏ. பரிசோதனைக்காக விமான நிலைய அதிகாரிகளால் தடுத்து வைக்கப்பட்டுள்ளார். 40 வயதுடைய கலிட் நாகாஷ் என்ற குறித்த பெண் வைத்திருக்கும் பெண் குழந்தை உண்மையில் அவருடைய குழந்தையா என்பதை கண்டறிய டி.என்.ஏ. பரிசோதனை நடத்துமாறு அந்நாட்டு நீதிமன்றம் உத்தரவு பிறப்பித்துள்ளது. இந்நிலையில் டி.என்.ஏ. பரிசோதனையில் முடிவுகள் எதிர்மறையாக இருந்தால் குழந்தை இலங்கைக்கு மீண்டும் திருப்பி அனுப்பி வைக்கப்படும் எனவும் அந்நாட்டு அதிகாரிகள் தெரிவித்துள்ளனர். கலிட் நாகாஷ் குறித்த குழந்தையை மற்றுமொரு குழந்தையின் கடவுசீட்டை பயன்படுத்தியே கொண்டுச் சென்றுள்ளார். இதனை கண்டறிந்த பின்னரே டி.என்.ஏ. பரிசோதனை மேற்கொள்ள தீர்மானித்ததாக விமான நிலைய அதிகாரிகள் தெரிவித்தனர். தான் வர்த்தக நோக்கத்திற்காக இலங்கைக்கு சென்றிருந்த போது இலங்கையில் உள்ள வைத்தியசாலையில் குழந்தையை பிரசவித்ததாகவும், இதனையடுத்து தனது குழந்தைக்காக விண்ணப்பித்த விசாவை அதிகாரிகள் நிராகரித்ததாகவும் கலிட் நாகாஷ் நீதிமன்றில் தெரிவித்துள்ளமை குறிப்பிடத்தக்கது. இலங்கை குழந்தை இஸ்ரேல் டி.என்.ஏ. பரிசோதனை மர்மம் பிரசவம்


ஆஹா.. இந்த Design நல்லாயிருக்கே..


Tamil Nadu is the safest state in this corona epidemic is spreading say UP workers “தமிழ்நாடுதான் பாதுகாப்பானது.. எங்கள் மாநிலத்தில் சுகாதார கட்டமைப்பே இல்லை” : உ.பி தொழிலாளர்கள் கருத்து! கொரோனா பெருந்தொற்று வேகமாகப் பரவி வரும் நிலையில், தமிழ்நாடுதான் மிகவும் பாதுகாப்பான மாநிலம் என புலம்பெயர் தொழிலாளர்கள் தெரிவித்துள்ளனர். Updated on : 21 May 2021, 11:20 AM இந்தியாவில் கொரோனா பெருந்தொற்று வேகமாகப் பரவி வருகிறது. தினந்தோறும் பதிவாகும் உயிரிழப்பு எண்ணிக்கையில் இந்தியா முதலிடம் பெற்றுள்ளது மக்கள் மத்தியில் அச்சத்தை ஏற்படுத்தியுள்ளது. குறிப்பாக உத்தர பிரதேசம், மத்திய பிரதேசம், பீகார், குஜராத், உத்தரகாண்ட், டெல்லி, மகாராஷ்டிரா, கர்நாடகா போன்ற மாநிலங்களில் ஆக்சிஜன், படுக்கை வசதிகளுக்கு கடும் தட்டுப்பாட்டு ஏற்பட்டுள்ளதால் சுகாதார கட்டமைப்பே கேள்விக்குறியாகியுள்ளது. இந்நிலையில், தமிழகத்தில் இருக்கும் வட மாநிலத் தொழிலாளர்கள் இந்த பெருந்தொற்று நேரத்தில் தமிழகத்தில் இருப்பதுதான் தங்களுக்குப் பாதுகாப்பு எனத் தெரிவித்துள்ளனர். அதிலும் பா.ஜ.க ஆளும் மாநிலமான உத்தர பிரதேச தொழிலாளர்களே இந்த கருத்தை அதிகமாகத் தெரிவித்துள்ளனர். உத்தர பிரதேச மாநில முதல்வர் யோகி ஆதித்யநாத்தின் தொகுதியான கோராக்பூரை சேர்ந்த பல ஆயிரம் கூலித் தொழிலாளர்கள் சென்னையின் அம்பத்தூர், அண்ணாநகர், ராமவரம் பகுதிகளில் தங்கியுள்ளனர். கொரோனா தொற்று வேகமாகப் பரவரும் நிலையில், தாங்கள் தமிழ்நாட்டில் தங்கியிருப்பதுதான் பாதுகாப்பானது என தொழிலாளர்கள் தெரிவித்துள்ளனர். மேலும், தமிழ்நாட்டில் மருத்துவ உட்கட்டமைப்பு சிறப்பாக இருப்பதே இதற்குக் காரணம் என்றும் அவர்கள் தெரிவித்துள்ளனர். தற்போது தமிழ்நாட்டில் எங்களது வேலைக்கான கச்சாப்பொருட்கள் தட்டுப்பாடு மட்டுமே உள்ளது. ஊருக்குச் செல்ல எந்த அவசியமும் இல்லை என்றும் தொழிலாளர்கள் தெரிவித்துள்ளனர். கோராக்பூரில் இரண்டு மருத்துவமனைகள் மட்டுமே உள்ளன. இதனால் எங்கள் குடும்பத்தைச் சேர்ந்தவர்கள் இந்த கொரோனா தொற்றால் நெருக்கடிகளைச் சந்தித்து வருகிறார்கள் என அவர்கள் வேதனையுடன் கூறியுள்ளனர். “காணாமல் போன தமிழக மீனவர்களை உடனடியாக மீட்டுத்தர வேண்டும்”: ராஜ்நாத் சிங்-கிடம் டி.ஆர்.பாலு வலியுறுத்தல்!


போடிக்காமன்வாடி ஊராட்சி - தமிழ் விக்கிப்பீடியா போடிக்காமன்வாடி ஊராட்சி போடிக்காமன்வாடி போடிக்காமன்வாடி ஊராட்சி (Bodikamanvadi Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஆத்தூர் வட்டாரத்தில் அமைந்துள்ளது.[4][5] இந்த ஊராட்சி, ஆத்தூர் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். [6] 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2531 ஆகும். இவர்களில் பெண்கள் 1219 பேரும் ஆண்கள் 1312 பேரும் உள்ளனர். வீரசிக்கம்பட்டி "https://ta.wikipedia.org/w/index.php?title=போடிக்காமன்வாடி_ஊராட்சி&oldid=1954561" இருந்து மீள்விக்கப்பட்டது


text: 12 January, 2013 by admin பாரிஸ் நகரின் மத்தியில் உள்ள பில்டிங் ஒன்றில், மூன்று பெண்கள் சுட்டுக் கொல்லப்பட்ட விஷயம் (வியாழக்கிழமை) அதிகாலை தெரியவந்தது. பாதுகாப்பு ஏற்பாடுகள் digicode முறையில் செய்யப்பட்டிருந்த அந்த பில்டிங்கில், யாரோ மர்ம நபர்(கள்) இவர்களை சுட்டுக் கொன்றிருக்க வேண்டும். இந்த கொலைகள் நடந்த விஷயம் வியாழக்கிழமை அதிகாலை தெரியவந்த நிலையில், காலை 9 மணிக்கே பிரான்ஸ் உள்துறை அமைச்சர் Manuel Valls சம்பவ இடத்திற்கு வந்தார். “இந்தப் பெண்கள் படுகொலை செய்யப்பட்டுள்ளார்கள். இது மன்னிக்க முடியாத மாபெரும் தவறு” என்றார். உள்துறை அமைச்சின் கீழேயே, காவல்துறை, மற்றும் பிரான்ஸின் உளவுத்துறைகள் உள்ளன. பிரான்ஸ் ஜனாதிபதி François Hollande, காலையில் விமானப் பயிற்சிக் கல்லூரிக்குச் சென்றிருந்த வேளையில் இப் படுகொலைகள் பற்றி கேள்வியுற்று, “இந்த மூன்று பெண்களின் படுகொலைகள் மிகக் கொடூரமானவை. இந்தப் பெண்களிகளில் ஒருவரை நானும், இங்குள்ள பல அரசியல் பிரமுகர்களும் மிக நன்கு அறிவோம். அவர் எங்களை வந்து பலமுறை சந்தித்துள்ளார்” என்றார். இப்படி நாட்டின் முக்கியத்துவம் வாய்ந்த இருவர் இதுபற்றி கருத்து தெரிவிக்கும் அளவில், கொலை செய்யப்பட்ட பெண்கள் யார்? ஒரு போராளி அமைப்பைச் சேர்ந்தவர்கள். குர்திஸ் இன போராட்டத்தில் ஈடுபட்டுள்ளவர்கள். கீழேயுள்ள போட்டோவில் உள்ளவர்கள்தான், கொல்லப்பட்ட பெண்கள். கொலைகாரர்கள் இவர்களை எப்படி வீழ்த்தினார்கள்... விபரமாக தருகிறோம், இந்தக் கொலைகள், குர்திஸ்தான் தகவல் மையத்தின் (centre d’information du Kurdistan) உள்ளே நடைபெற்றுள்ளன. 147 rue la Fayette என்ற முகவரியில் அமைந்துள்ள தகவல் மையம், பாரிஸில் ஜன நடமாட்டம் அதிகமான GARE DU NORD ரயில்வே ஸ்டேஷனுக்கு முன்னால் உள்ள வீதியிலேயே அமைந்துள்ளது. குர்திஸ்தான் கலாச்சாரக் கல்லூரியை சேர்ந்த ஒருவர் அதிகாலை 2 மணிக்குத் தகவல் மையத்துக்கு சென்ற போதே, இவர்கள் மூவரும் ரத்த வெள்ளத்தில் இறந்து கிடப்பதை கண்டு தகவல் கொடுத்திருக்கிறார். நிலத்தில் மூன்று துப்பாக்கி ரவைகளின் வெற்று ஷெல்கள் கிடந்துள்ளன. காலை சம்பவம் நடந்த இடத்துக்கு வந்த உள்துறை அமைச்சர், “குர்திஸ்தான் மக்களுக்கு நாம் எமது இரங்கலை தெரிவித்துக் கொள்கின்றோம். பிரான்ஸ் அரசாங்கம் இந்தக் கொலையின் குற்றவாளிகளை வெளிச்சத்திற்குக் கொண்டு வரும் என்று உறுதியளிக்கின்றேன்” என்றும் கூறினார். இந்த கொலை சம்பவம் பற்றி அறிந்துகொண்டு அங்கு பெருந்திரளாக கூடியிருந்த குர்திஸ்தான் மக்கள், “துருக்கி அரசாங்கம்தான் கொலையாளிகளை அனுப்பியது” என்று குரல் எழுப்பினர். பெரும் அதிர்ச்சியுடனும் ஆத்திரத்துடனும் குழுமியிருந்த குர்திஸ் மக்களை கட்டுப்படுத்த முயன்ற காவல்துறை திணற வேண்டியிருந்தது. “நாம் அனைவரும் PKK (குர்திஸ்தான் தொழிலாளர் கட்சி)” என்றும் “துருக்கி கொலையாளிகள்” என்றும் கோஷம் எழுப்பிக்கொண்டிருந்தனர். கொல்லப்பட்ட மூன்று பெண்களில் 32 வயதான Fidan Dogan, கொலை நடந்த அந்தத் தகவல் மையத்தில் நிரந்தரமாக பணி புரிபவர். கொல்லப்பட்ட மற்றொரு பெண்ணான Sakine Cansiz, குர்திஸ்தான் தொழிலாளர் கட்சி PKKவை உருவாக்கியவர்களில் ஒருவர். மூன்றாவது பெண் Leyla Soylemez, ஆயுதப் பயிற்சி பெற்ற இளம் போராளி. இந்த மூன்றாவது பெண், அநேகமாக மற்றைய பெண்களின் பாடிகார்டாக இருக்கலாம். PKK எனப்படும் குர்திஸ்தான் தொழிலாளர்கள் கட்சி, Abdullah Öcalan என்பவரால் 1978-ம் ஆண்டு அரசியல் கட்சியாக உருவாக்கப்பட்டது. பின்னர் 1981-ம் ஆண்டில், போராளி அமைப்பாக மாறி, துருக்கி அரசின்மீது கெரில்லா தாக்குதல்களை நடத்தினார்கள். இப்போது அங்காராவில் சமாதான பேச்சுவார்த்தைகளில் ஈடுபட்டு வருகின்றனர். கிடைத்த தகவல்களின் அடிப்படையில், புதன்கிழமை மதியத்தின் பின்னர் இந்த மூன்று பெண்களும் அந்த தகவல் மையத்தில் தனியாகவே இருந்துள்ளனர். கொலை செய்ய வந்தவர்கள் அலுவலகத்துக்கு ஏதோ அலுவலாக வந்தவர்கள் என்று எண்ணியே இந்தப் பெண்கள் கதவை திறந்திருக்க வேண்டும். அந்த பில்டிங்கின் முதலாம் மாடியில் இருக்கும் இந்த அலுவலகத்தின் கதவுகள் எலக்ட்ரோனிக் இலக்கங்களால் (digicode) பாதுகாக்கப்பட்டுள்ளது. கீழேயிருந்து அழைப்பு மணியை அழுத்தி, மைக்கில் தாம் யார் என்று தகவல் தெரிவித்து, அதன்பின் அலுவலகத்தில் உள்ளவர்கள் அங்கிருந்தே கதவை திறந்து விட்டால்தான், மேலே செல்ல முடியும். புதன்கிழமை மாலை 3 மணியளவில், கட்சியின் சாதாரண உறுப்பினர் ஒருவர் பலமுறை மணி அழுத்தித் தொடர்பு கொண்டும், அவரது அடையாளம் தெரியாத காரணத்தால், உள்ளிருந்து கதவு திறந்து விடப்படவில்லை. கட்சி பிரமுகர்கள் யாரையாவது அழைத்து வாருங்கள் என உள்ளேயிருந்து பதில் கூறியிருந்தார்கள் இந்த பெண்கள். அதாவது, அவர்கள் மிகுந்த முன்னெச்சரிக்கையுடன்தான் உள்ளே இருந்திருக்கிறார்கள். தமது உயிர்களுக்கு அச்சுறுத்தல் உள்ளதை அறிந்திருக்கிறார்கள். இது மாலை 3 மணிக்கு நடைபெற்றது. அதன்பின், கொலையாளிகளுக்காக மேலேயிருந்து கதவு திறந்து விடப்பட்டுள்ளது என்பதால், கொலையாளி, அல்லது கொலையாளிகளில் ஒருவர், இவர்களுக்கு நன்கு பரிச்சயமான நபராக இருந்திருக்க வேண்டும். (அல்லது, கொலையாளியிடம், கதவை திறப்பதற்கான சாவி இருந்திருக்க வேண்டும்). கொல்லப்பட்ட இரு பெண்கள் கழுத்தில் சுடப்பட்டுள்ளனர். மூன்றாவது பெண்ணிற்கு வயிற்றிலும் நெற்றியிலும் சூட்டுக் காயங்கள் உள்ளன. அதாவது, குளோஸ் ரேஞ்சில் சுடப்பட்டுள்ளனர். அதன்பின் மாலை சுமார் 4 மணியளவில், கட்சிப் பிரமுகர் ஒருவர் வந்திருக்கிறார். அவர் பலமுறை அழைப்பு மணியை அழுத்தியும், உள்ளேயிருந்து பதில் ஏதும் வரவில்லை. அலுவலகத்தில் யாரும் இல்லை என்ற நினைப்பில் அவர் அங்கிருந்து சென்றுவிட்டார். அலுவலகத்தில் யாரும் இல்லை என்று அவர் திரும்பிச் சென்ற நேரத்தில், இந்த மூன்று பெண்களும் அலுவலகத்தில்தான் இருந்திருக்கிறார்கள், ஆனால் உயிருடன் அல்ல! புதன்கிழமை மாலை 3 மணிக்கும், 4 மணிக்கும் இடைப்பட்ட நேரத்தில், இந்த கொலைகள் நடந்திருக்க வேண்டும். அந்த பில்டிங்கில் அப்போது வேறு பலரும் இருந்தார்கள். வேறு அலுவலகங்களும் இயங்கின. இதனால், கொலையாளிகள் சைலென்ஸர் பொருத்தப்பட்ட துப்பாக்கிகளால் சுட்டிருக்க வேண்டும். ஜனாதிபதியும், உள்துறை அமைச்சரும் இந்த கொலைகள் பற்றி கவனம் எடுத்திருப்பதால், உடனடியாகவே விசாரணைகள் தொடங்கிவிட்டன. பிரான்ஸ் நீதித்துறை இவ்வழக்கை பயங்கரவாதத் தடுப்புப் பிரிவினரிடம் கையளித்துள்ளது. விசாரணைகளை பிரான்ஸ் பயங்கரவாதத் தடுப்புத் துணை செயலகம் (SDAT – La Sous direction anti-terroriste) ஆரம்பித்து விட்டனர். குர்திஸ் இன மக்கள் உலகின் வெவ்வேறு நாடுகளை சேர்ந்தவர்கள். உதாரணமாக தமிழர்களில், இந்திய தமிழர்கள், மலேசிய தமிழர்கள், இலங்கை தமிழர்கள் என்று வெவ்வேறு நாடுகளில் உள்ளதுபோல. பிரான்சின் அனைத்துப் பகுதிகளிலுமாக சேர்த்து, கிட்டத்தட்ட ஒன்றரை லட்சம் குர்திஸ் இன மக்கள் வாழ்கின்றனர். இவர்களில் பெரும்பாலானோர், சுமார் 90 சதவீதமானவர்கள், துருக்கியை சேர்ந்தவர்கள். மீதி குறைந்த அளவில் ஈரானிய குர்திஸ் மக்கள், ஈராக்கிய குர்திஸ் மக்களும் உள்ளனர். மிகமிக சொற்ப அளவில், சிரியா, லெபனான் மற்றும் முன்னாள் கோகசஸ் ரஷ்யக் குடியரசின் குர்திஸ் மக்களும் உள்ளனர். இந்தக் கொலை முற்றிலும், துருக்கி குர்திஸ் இன மக்களுடன் தொடர்புடையது. துருக்கி அரசு உளவுத்துறை, அல்லது அவர்களின் ஆட்கள் இந்தக் கொலைகளை செய்திருக்கலாம் என்பதே PKK கட்சியின் நிலைப்பாடு. அதேநேரத்தில், இது உள்வீட்டு விவகாரமாக இருக்கலாம் என்ற பேச்சுக்களும் எழாமல் இல்லை. இந்த மூன்று பெண்களும் சுட்டுக் கொல்லப்பட்ட பாரீஸ் GARE DU NORD பகுதிக்கு அருகேதான் கடந்த நவம்பர் 8-ம் தேதி, விடுதலைப்புலிகள் நெடியவன் அணி தளபதி பரிதி என்பவர் சுட்டுக்கொல்லப்பட்டார். இப்போது சுட்டுக் கொல்லப்பட்டவர்களும் விடுதலை இயக்கம்; அவரும் விடுதலை இயக்கத்தின் ஒரு பிரிவு. ஆனால், பரிதி சுட்டுக் கொல்லப்பட்டபோது, பிரான்ஸ் உள்துறை அமைச்சரும் ஸ்பாட்டுக்கு வரவில்லை, ஜனாதிபதியும் கருத்து தெரிவிக்கவில்லை... We wonder why.